title: Jussi Tapola

text: Kaudeksi 1995–1996 Tapola palasi kasvattajaseuraansa Hyvinkään Ahmoihin, joissa hän pelasi ensimmäiset miesten pelinsä II-divisioonassa. Tapola oli joukkueen kolmanneksi paras pistemies tehoilla 21+23=44 ja oli kauden päätteeksi nostamassa Ahmoja seuraavaksi kaudeksi I-divisioonaan. Hän pelasi Ahmoissa myös seuraavat neljä kautta I-divisioonaa. Tapola pelasi kaudesta 1996–1997 kuitenkin suurimman osan sarjatasoa alempana II-divisioonaa Heinolan Kiekossa. Tehopisteiden valossa paras I-divisioonakausi hänelle oli Tapolan viimeisin Ahmat-kausi 1999–2000, jolloin hän oli joukkueen kolmanneksi paras pistemies Petteri Linnonmaan kanssa tehoilla 11+18=29. Lopulta siviilikiireet pakottivat Tapolan lopettamaan pelaajauransa kevääseen 2000. Tapola palasi kaukaloihin kuitenkin vielä kaudella 2001–2002, jolloin hän edusti II-divisioonajoukkue Valkeakosken Kiekko-Ahmaa.


title: Jussi Tapola

text: Tapola opiskeli pelaajauransa jälkeen Opettajankoulutuslaitoksella. Sittemmin hän myös toimi Hämeenlinnassa aluekouluttajana ja kesäisin Finnhockey Schoolin rehtorina. Tapola aloitti valmentajauransa Hämeenlinnan Pallokerhon B-nuorten vastuuvalmentajana kaudella 2004–2005. Hän hoiti virkaa kolme kautta, jonka jälkeen Tapola siirtyi kaudeksi 2007–2008 HPK:n A-nuorten päävalmentajaksi. Kahden siellä vietetyn vuoden jälkeen hän siirtyi kaudeksi 2009–2010 HPK:n SM-liigajoukkueen apuvalmentajaksi Jukka Rautakorven johtamaan valmennustiimiin. Tapola voitti kauden päätteeksi SM-hopeaa. Samalla kaudella hän toimi myös Suomen alle 16-vuotiaiden maajoukkueen päävalmentajana. Kauden 2010–2011 Tapola valmensi alle 17-vuotiaiden maajoukkuetta, joka osallistui mm. World U-17 Hockey Challengeen sekä Euroopan nuorten olympiafestivaaleihin, jotka päättyi hopeaan.


title: Jussi Tapola

text: Kauden 2011–2012 Tapola valmensi Suomen alle 18-vuotiaiden maajoukkuetta. Vuoden 2011 Ivan Hlinkan muistoturnaus päättyi neljänteen sijaan, kun Suomi hävisi pronssiottelun Venäjälle voittomaalikilpailussa lukemin 2–1. Myös kevään 2012 MM-kilpailut päättyivät neljänteen sijaan, kun Suomi hävisi Kanadalle jatkoajalla lukemin 4–5. Kaudeksi 2012–2013 Tapola palasi seurajoukkuevalmennukseen ja palasi Rautakorven valmennustiimiin tällä kertaa Tapparan joukkueeseen. Hän voitti apuvalmentajana SM-hopeaa sekä keväällä 2013 että keväällä 2014.


title: Jussi Tapola

text: Toukokuussa 2014 Jukka Rautakorpi ilmoitti yllättäen eroavansa tehtävästään ja hänen ilmoitettiin siirtyneen ulkomaille. Samalla Tappara pestasi Tapolan uudeksi päävalmentajakseen 2+1-vuotisella sopimuksella.


title: Jussi Tapola

text: Tapolan ensimmäinen kausi Tapparan päävalmentajana oli poikkeuksellinen. Koko syksyn 2014 joukkueen peli-ilme oli tuskainen ja Tappara ajautui lokakuun lopusta lähes koko marraskuun kestäneeseen tappioputkeen, jonka aikana joukkue vajosi runkosarjassa aina sijalle 10. Mediassa spekuloituun vahvasti päävalmentajan asemalla joukkueessa ja mm. jatkoaika ehti jo julkaista uutisen Tapolan potkuista jouluna, kun joukkue ei ollut onnistunut koko syksyllä saamaan peliinsä ryhtiä. Joulutauon jälkeen Tapparan peli-ilme muuttui merkittävästi ja Tapolan asema alkoi vahvistumaan. Tapolan johdolla peli-ilme parantui ja joukkue alkoi voittaa pelejä. Joukkue onnistuikin pitkälti loistavan kevätkirinsä avulla lopulta nousemaan aina runkosarjan toiselle sijalle ja kevään runkosarjassa Tappara onnistui mm. kahdesti voittamaan Kärpät ja murskaamaan JYPin helmikuussa peräti 7–1 kotiottelussaan. Tapolan ja Tapparan kevät huipentui kolmanteen peräkkäiseen finaalipaikkaan ja toiseen peräkkäiseen finaalisarjan häviöön Kärpille seitsemännessä ottelussa. Näin ollen Tapolan ensimmäinen kausi sm-liigassa päävalmentajana päättyi hopeaan.


title: Jussi Tapola

text: Toisella päävalmentajakaudellaan 2015–2016 Tapola valmensi Tapparan aina Suomen mestaruuteen asti. Tappara pelasi äärimmäisen tasaisen kauden, joka huipuntui neljänteen peräkkäiseen finaalisarjaan. Tappara pelasi runkosarjassa tasaisesti, mutta paras hetki runkosarjaa osui tällä kertaa jo syksyyn. Tappara pelasi paikoitellen loistavaa kiekkoa, mutta runkosarjaan kuului myös heikompia pelillisiä jaksoja, jolloin Tappara päätyi usein jatkoajalle ja useat pisteet jäivät metsästämättä. Tasaisessa runkosarjassa Tappara päätyi lopulta sijalle kolme, joka oli heikoin runkosarjasijoitus neljään vuoteen. Tappara jäi runkosarjassa pisteissä selvästi pääkilpailijoille IFK:lle ja Kärpille, joten playoffeihin Tappara ei lähtenyt suurimpana ennakkosuosikkina. Tappara onnistui voittamaan pudotuspeleissä ensin puolivälierissä Lukon otteluvoitoin 4–1, välierässä Kärpät otteluvoitoin 4–3 ja lopulta finaalissa Helsingin IFK:n otteluvoitoin 4–2. Näin Tapola onnistui johdattamaan toisella päävalmentajakaudellaan joukkueensa Suomen mestariksi. Hänet palkittiin SM-liigan vuoden valmentajana Kalevi Numminen -palkinnolla.


title: Jussi Tapola

text: Tapola valmensi Tapparan Suomen mestariksi myös kaudella 2016–2017. Kuopion KalPa taipui finaaleissa voitoin 4–2.


title: Jussi Tapola

text: Kauden 2017–2018 Tapola toimi Tapparassa urheilutoimenjohtajana ja A-juniorien valmennuspäällikkönä.


title: Franco Selvaggi

text: Franco Selvaggi (s. 15. toukokuuta 1953 Pomarico, Materan maakunta) on italialainen jalkapalloilija, pelipaikaltaan hyökkääjä. Hän pelasi koko uransa, vuodet 1971–1986, kotimaansa sarjoissa. Joukkueina olivat muun muassa AS Roma, Cagliari, Torino FC, Udinese ja Inter Milan. Selvaggi oli nimetty myös Italian MM-joukkueen jäseneksi vuoden 1982 MM-kisoihin, mutta hän ei pelannut lopputurnauksessa ensimmäistäkään ottelua. Siitä huolimatta hänet noteerataan ao. vuoden maailmanmestariksi.


title: Isaac Fortelius

text: Isaac Fortelius (noin 1722 Kalajoki – 15. marraskuuta 1783 Kemi) oli suomalainen kirkkoherra ja kansanrunouden kerääjäa.


title: Isaac Fortelius

text: Forteliuksen vanhemmat olivat Kalajoen nimismies Erik Fortell (k. 1749) ja hänen ensimmäinen puolisonsa Maria Schönberg. Hän pääsi ylioppilaaksi 1741 ja opiskeli sitten Turun akatemiassa. Fortelius valmistui filosofian kandidaatiksi 1750, maisteriksi 1751 ja hänet vihittiin papiksi 1750.


title: Isaac Fortelius

text: Fortelius oli Paltamon kappalaisena vuodesta 1750 ja Kemin kirkkoherrana vuodesta 1773. Hänestä tuli lääninrovasti 1775. Paltamossa asuessaan Fortelius keräsi paikallista kansanrunoutta kokoelmaksi jonka hän myöhemmin luovutti Henrik Gabriel Porthanin käyttöön.


title: Isaac Fortelius

text: Fortelius oli naimisissa Paltamon kappalaisen Isak Siniuksen (k. 1747) lesken Elisabet Groenin (k. 1771) kanssa.


title: Kingdom Hearts HD 2.5 Remix

text: Kingdom Hearts HD 2.5 Remix (tyyliteltynä Kingdom Hearts HD II.5 ReMIX) on "Kingdom Hearts" -pelisarjaan kuuluva pelikokoelma, joka on julkaistu vuonna .


title: Kingdom Hearts HD 2.5 Remix

text: Kokoelma sisältää pelattavan osuuden peleistä "Kingdom Hearts II Final Mix" ja "" sekä välinäytökset pelistä "". Kokoelmassa on teräväpiirtokuvan lisäksi ominaisuutena mahdollisuus kerätä PlayStation-trophyja.


title: Kingdom Hearts HD 2.5 Remix

text: Kokoelma julkaistiin myöhemmin yhdessä "HD 1.5 Remixin" kanssa PlayStation 4:lle maaliskuussa 2017.


title: Kingdom Hearts HD 2.5 Remix

text: Kuten "Kingdom Hearts Final Mixin" tapaan, myös "Kingdom Hearts II Final Mix" ja "Kingdom Hearts: Birth by Sleep Final Mix" julkaistiin alun perin ainoastaan Japanissa. Final Mixseissä on huomattavia eroja alkuperäisiin julkaisuihin.Kingdom Hearts II Final Mix


title: Kingdom Hearts HD 2.5 Remix

text: Pelin taustoja ja tekstuureita piti muokata, kun alkuperäisestä 4:3 kuvasuhteesta siirryttiin HD 16:9 kuvasuhteeseen. Ylimääräisiä kuvia lisättiin menuihin ja Gummi Ship -kohtiin korvaamaan kuvasuhteen muutoksesta kärsiviä alueita. Tai Yasuen mukaan noin 80% alkuperäisistä äänistä uudelleenmiksattiin ja uusia orkestraalisia elementtejä lisättiin kappaleisiin. Hänen mukaansa Yôko Shimomuran musiikki on välttämätön piirre "Kingdom Hearts" -pelisarjalle ja ilman hänen luomaa ilmapiiriä peli olisi hyvin erilainen. Niinpä lopulliset äänet ovat edelliselle uskollisia, mutta ne tuovat mukaan myös hieman uutta. Peli julkaistiin kokoelman myötä Japanin ulkopuolella ensimmäistä kertaa.


title: Kingdom Hearts HD 2.5 Remix

text: Siirtyminen PlayStation Portablelta PlayStation 3:lle mahdollisti kehittäjille uusien yksityiskohtien lisäämisen hahmoihin, uusien äänien lisäämisen ja kameran liikuttamisen parantelun. Lisäksi Mirage Arena (alkuperäisen pelin moninpelimuoto) uudistettiin yksinpeliksi. Yasuen mukaan vihollisten voimakkuus ja tekoäly sopeutettiin muutokseen. Peli julkaistiin kokoelman myötä Japanin ulkopuolella ensimmäistä kertaa.


title: Pandoravirus

text: Pandoravirus on suurikokoinen ja genomiltaan laajin elävä virussuku. Pandoravirus infektoi ameeboja. Ranskalainen tieteilijäpariskunta Jean-Michel Claverie ja Chantal Abergel kirjoitti siitä ensimmäisen kerran Science-lehdessä heinäkuussa 2013.


title: Luxemburgin sosialistinen työväenpuolue

text: Luxemburgin sosialistinen työväenpuolue (, , ), lyhennettynä LSAP tai POSL, on sosiaalidemokraattinen poliittinen puolue Luxemburgissa. LSAP:n nykyinen johtaja on Claude Haagen. Puolue kuuluu Sosialistiseen internationaaliin ja Euroopan sosialidemokraattiseen puolueeseen (PES). Euroopan parlamentissa LSAP:n edustajat istuvat sosialistisen ja demokraattien ryhmässä (S&D). Luxemburgin muiden pääpuolueiden tapaan myös LSAP on hyvin Eurooppa-myönteinen.


title: Luxemburgin sosialistinen työväenpuolue

text: LSAP:n vahvinta kannatusaluetta on eteläinen Luxemburg, missä on historiallisesti sijainnut maan terästeollisuus. Perinteisen terästeollisuuden hiivuttua alue on pitänyt asemansa Luxemburgin teollisuuden keskuksena. Viime vuosikymmeninä LSAP on ollut laskusuunnassa. Aiemmin 30-35 % kannatuslukuja kerännyt puolue sai vuoden 2013 vaaleissa vain 20,3 % äänistä, mikä oli tuolloin LSAP:n historian huonoin tulos valtakunnallisissa vaaleissa.


title: Luxemburgin sosialistinen työväenpuolue

text: Ensimmäiset Luxemburgin edustajainhuoneeseen valitut sosiaalidemokraatit olivat Caspar Mathias Spoo (vuonna 1896) ja tohtori Michel Welter (vuonna 1897). LSAP sai alkunsa, kun paikalliset aktiivit 26. tammikuuta 1902 perustivat "Luxemburgin seudun sosiaalidemokraattisen yhdistyksen" (). Varsinainen puolue, tuolloin vielä nimellä "Sosiaalidemokraattinen puolue", perustettiin 5. tammikuuta 1903. Nykyinen LSAP-nimi otettiin käyttöön vuonna 1945. Ensimmäisen kerran puolue pääsi hallitukseen vuonna 1937 ja seuraavan kerran vasta vuonna 1951, jolloin se muodosti koalition Kristillissosiaalisen kansanpuolueen (CSV) kanssa. LSAP joutui oppositioon vuonna 1959, mutta teki paluun hallituspuolueeksi jälleen vuonna 1964, jolloin LSAP:n Henry Cravatte toimi Luxemburgin varapääministerinä.


title: Luxemburgin sosialistinen työväenpuolue

text: Vuoden 1969 vaalitappio johti LSAP:n sisällä kiistelyyn puolueen tulevaisuudesta, ja erityisesti siitä tulisiko LSAP:n hakea paikallistasolla yhteistyötä kristillisten CSV:n kanssa vai ennemmin kommunistien kanssa. Sisäinen kiistely johti uuden Sosiaalidemokraattisen puolueen syntymiseen, johon siirtyivät LSAP:n johtaja Henry Cravatte ja noin 15 % jäsenistöstä. Sosiaalidemokraattinen puolue toimi aina vuoteen 1983 saakka, jolloin Cravatte palasi takaisin LSAP:hen.


title: Luxemburgin sosialistinen työväenpuolue

text: Perinteisesti LSAP on ollut Luxemburgin toiseksi suurin puolue. Pääministerin salkkua sillä ei ole ollut koskaan, mutta puolue on ollut usein hallituksessa. Vuosina 1974–1979 ja vuodesta 2013 LSAP on ollut suurin hallituspuolue, mutta pääministeri on tullut Demokraattisesta puolueesta. LSAP on ollut myös yleensä mukana Kristillissosiaalisen kansanpuolueen muodostamissa hallituksissa. Toisen maailmansodan jälkeisestä ajasta puolue on ollut oppositiossa vain neljästi vuosina 1959–1964, 1969–1974, 1979–1984 ja 1999–2004.


title: Kış Uykusu

text: Kış Uykusu () on vuonna 2014 ensi-iltansa saanut Nuri Bilge Ceylanin ohjaama ja käsikirjoittama turkkilainen draamaelokuva. Se palkittiin Kultaisella palmulla Cannesin elokuvajuhlilla 2014.


title: Nuri Bilge Ceylan

text: Nuri Bilge Ceylan (s. 26. tammikuuta 1959 Istanbul, Turkki) on turkkilainen elokuvaohjaaja, näyttelijä, käsikirjoittaja ja valokuvaaja. Hänen elokuva "Kış Uykusu" palkittiin Kultaisella palmulla Cannesin elokuvajuhlilla 2014.


title: Nuri Bilge Ceylan

text: Vuonna 2016 Ceylanin elokuva "Bir zamanlar Anadolu’da" (2011) äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: IAAF World Relays

text: IAAF World Relays on kansainvälisen yleisurheiluliiton IAAF:n järjestämä viestijuoksutapahtuma. Se järjestettiin ensimmäisen kerran vuonna 2014.


title: IAAF World Relays

text: Kaksipäiväisessä kilpailutapahtumassa maajoukkueet kilpailevat 4 × 100 metrin, 4 × 200 metrin, 4 × 400 metrin, 4 × 800 metrin viestissä ja 4 × 400 metrin sekaviestissä.


title: IAAF World Relays

text: Vuonna 2014 ohjelmassa oli 4 × 1 500 metrin viesti, vuonna 2015 pitkä sekamatkaviesti (1 200 m + 400 m + 800 m + 1 600 m) ja vuoden 2017 kisassa tämän korvasi 4×400 metrin sekaviesti.


title: Daniel Amokachi

text: Daniel Amokachi (s. 30. joulukuuta 1972 Kaduna, Nigeria) on nigerialainen entinen jalkapalloilija, entinen Nigerian maajoukkueen apuvalmentaja ja nykyinen oululaisen Hercules-jalkapallojoukkueen valmentaja. Amokachin pelipaikka oli hyökkääjä.


title: Daniel Amokachi

text: Amokachi aloitti uransa kotimaansa sarjassa Ranchers Beesin joukkueessa vuonna 1989. Vuonna 1990 Nigerian maajoukkueen valmentajan ollut belgialainen Clemens Westerhof valitsi hänet Nigerian joukkueeseen 1990 Afrikan Mestaruusturnauksessa. Sen seurauksena heinäkuussa 1990 hän teki sopimuksen Belgian pääsarjaan Club Bruggen joukkueeseen. Bruggen paidassa Amokachi teki myös nykymuotoisen Champions Liigan ensimmäisen maalin ottelussa Moskovan ZSKA:ta vastaan. Hyvät otteet Bruggessa sekä Nigerian maajoukkueessa vuoden 1994 MM-turnauksessa pantiin merkille myös Englannissa ja niinpä heinäkuussa 1994 Everton osti Amokachin oikeudet 3.5 miljoonalla Eurolla Vaikka Amokachi teki 1995 FA Cupin semifinaaliottelussa Tottenhamia vastaan kaksi maalia päästyään vaihdosta kentälle, hän ei kuitenkaan onnistunut vakuuttamaan joukkueen valmennusjohtoa. Kärkipelaajana hän jäi Evertonissa Paul Rideoutin ja Duncan Fergusonin varjoon. Ainoastaan Fergusonin istuessa kuuden viikon vankilatuomiota päällekarkaukseta Amokachi pääsi avauskokoonpanoon. Everton kauppasi hänet kahden kauden jälkeen Turkin liigan Beşiktaşiin. Beşiktaş maksoi hänestä Evertonille 2 miljoonaa Euroa. 43 valioliigan ottelussaan Evertonin paidassa Amokachi viimeisteli kymmenen maalia.


title: Daniel Amokachi

text: Turkissa Amokachi pelasi kolme kautta ja teki 19 maalia 77 ottelussa. Heinäkuussa 1999 Amokachi lopetteli uraansa. 2002 hän teki vielä sopimuksen Yhdysvaltain MLS-liigan Colorado Rapidsiin mutta ei kuitenkaan pelannut yhtäkään ottelua joukkueen paidassa. 2005 Amokachi teki vielä lyhyen paluun pelikentälle kotimaansa Nasarawa Unitedin riveissä ennen kuin siirtyi joukkueen penkin taa valmentajaksi.


title: Daniel Amokachi

text:
Amokachi oli mukana Nigerian joukkueessa sen voittaessa vuoden 1994 Afrikan mestaruusturnauksen samoin kuin saman vuoden MM-kisoissa.
Seuraavana vuonna Amokachi oli jälleen mukana maajoukkueen sijoittuessa neljänneksi tammikuussa Saudi-Arabiassa pelatussa Kuningas Fahdin cupissa.
Vuonna 1996 olivat vuorossa olympiakisat Atlantassa, joissa Nigeria voitti kultaa.
Vuoden 1998 MM-turnauksessa Nigeria voitti alkulohkonsa mutta putosi sitten neljännesvälierissä Tanskalle.
Kaikkiaan Amokachi pelasi uransa aikana maajoukkueessa 44 maaottelua ja teki niissä 13 maalia.


title: Daniel Amokachi

text: Vuonna 2007 Amokachi toimi ensimmäisen kerran maajoukkueen apuvalmentajana. Hän kuitenkin palasi seuraavana vuonna valmentamaan nigerialaista seurajoukkuetta Enyimbaa. Vuodesta 2008 alkaen hän on toiminut jälleen päätoimisesti maajoukkueen apuvalmentajana.


title: Daniel Amokachi

text: Amokachi aloitti vuoden 2016 alusta oululaisen kakkosdivariin nousseen Herculeksen valmentajana. Amokachista tulee myös oululaisen Top Spotin Afrikkaan tekemän Amokachi Adventures-tv-sarjan päähenkilö. Tv-sarja kuvaa sitä, miten afrikkalainen pärjää oudossa maassa missä on outo sää. Hän on tehnyt pelaajauransa jälkeen paljon tv-töitä, dokumentteja, suoria lähetyksiä ja tosi-tv:tä.


title: Vellamo LP

text: Vellamo LP on rap-artisti Gettomasan ja tuottaja Ruubenin 17. toukokuuta 2014 julkaistu yhteisalbumi. Albumin teemoina ovat muun muassa nykymedia ja populaarimusiikin paradoksi.


title: Perusyksikön vääpeli

text: Perusyksikön vääpeli on Suomen puolustusvoimissa käytössä oleva virkanimi. Perinteisesti perusyksikön vääpeliksi nimitettiin virkaiältään vanhin perusyksikköön kuulunut aliupseeri, usein sotilasmestari tai ylivääpeli. Nykyään myös opistoupseeri voi olla perusyksikön vääpeli tai hoitaa tämän tehtäviä. Perusyksikön sisällä perusyksikön vääpeli on vastuunalainen vain perusyksikön päällikölle.


title: Perusyksikön vääpeli

text: Virkanimi voi vaihdella puolustushaarasta ja aselajista riippuen. Maavoimissa yleisesti käytössä olevan komppanian vääpelin lisäksi vastaavia virkanimiä ovat laivastossa viirikön pursimies, ilmavoimissa laivueen vääpeli ja tykistössä patterin vääpeli. Ratsuväessä virkanimi oli eskadroonan vääpeli, jota käytetään yhä Maasotakoulun Rakuunaeskadroonan kaltaisissa ratsuväen perinnettä ylläpitävissä perusyksiköissä. Vuosina 2002–2009 Suomen puolustusvoimissa oli käytössä aselajeille yhteinen nimike yksikköupseeri, mutta perusyksikön vääpeli ja pursimies ovat tulleet takaisin käyttöön. Virka on käytössä myös useissa muiden maiden asevoimissa suurin piirtein vastaavin toimenkuvauksin. Virkanimiä eri maissa ovat Saksan "Kompaniefeldwebel", Brittiläisen kansainyhteisön maiden "Company sergeant major", Yhdysvaltain "First Sergeant" ja Viron "Kompaniiveebel".


title: Perusyksikön vääpeli

text: Ohjesäännön mukaan perusyksikön vääpeli käyttää sotilaskurinpitolaissa perusyksikön vääpelille säädettyä kurinpitovaltaa. Perusyksikön vääpeli hoitaa päällikön suoranaisena alaisena yksikön hallintoa ja huoltoa. Hän vastaa yksikön sisäjärjestyksestä sekä kiinteistön ja kaluston hoidosta. Hän huolehtii omalta osaltaan kurin ja järjestyksen ylläpidosta sekä hengen luomisesta yksikössä.


title: Perusyksikön vääpeli

text: Perinteisesti perusyksikön vääpelin tehtävät ovat olleet hallinnollisia ja koskeneet perusyksikön huoltoa, taloutta, järjestystä ja henkeä. Kirjanpidollisiin tehtäviin kuuluvat tai ovat kuuluneet erilaisten luetteloiden, kuten nimi-, palkka,- muonitus-, loma-, tappio-, ja vahvuusluetteloiden ylläpitäminen. Perusyksikön vääpeli on hoitanut palkan tai päivärahojen maksun. Ainakin ennen perusyksikköön kuuluneet saattoivat uskoa vääpelin talletettavaksi rahaa tai arvoesineitä. Perusyksikön vääpelille ovat kuuluneet myös perusyksikköä koskevien juhlallisten asioiden järjestäminen.


title: Perusyksikön vääpeli

text: Perinteisesti huollollisesta roolistaan johtuen perusyksikön vääpeli ei osallistunut toimintaan etulinjassa kuin poikkeustilanteissa. Myös maavoimien nykyisen komppanian taisteluohjeen mukaan komppanian vääpelin on taistelun aikana valittava paikkansa huollon painopistealueelta ja johdettava huollon järjestelyjä aktiivisesti. Komppanian vääpeli vastaa yhdessä huoltojoukkueen johtajan kanssa oma-aloitteisesti yhteydenpidosta ylempään johtoportaaseen huoltoon ja hallintoon liittyvissä asioissa ja pitävät päällikön tietoisena niiden tilanteesta.


title: Perusyksikön vääpeli

text: Ennen perusyksikön vääpelin virkanimeä vastaavia tehtäviä hoitivat yhdessä tai erikseen vääpeli ja komppanian varusmestari. 1800-luvulla käytettiin nimikettä komppanian majoitusmestari. Tätä ei tule sekoittaa yleisempään rykmentin majoitusmestariin, jota hoiti virkaiältään vanhempi yleensä kapteenin arvoinen upseeri. Huollosta ja hallinnosta vastaava komppanian majoitusmestarin virka on yhä käytössä joissakin maissa, kuten "Company quartermaster sergeant" Yhdistyneissä Kuningaskunnissa, Irlannissa, Kanadassa ja Ruotsissa "kompanikvartermästare", jonka ohella toimii "kompaniadjutant".


title: Anna Klein

text: Anna Klein (16. helmikuuta 1883 Nürnberg, Saksa – 25. marraskuuta 1941 Kaunasin ghetto, Liettua) oli saksalainen taidemaalari ja graafikko. Baijerissa ja Tirolissa öljyllä maalattujen maisema-, eläin- ja genremaalausten lisäksi hän teki grafiikkaa ja kuvitustöitä, kuten kirjankuvituksia, kirjankansia, leimoja, postikortteja jne.


title: Anna Klein

text: Hänen isänsä oli juutalaissyntyinen protestantiksi kääntynyt viini- ja humalakasvikauppias. Vuoden 1901 aikoihin katolilaiseksi siirtynyt Anna Klein liittyi Dachaun taiteilijayhteisöön, jossa häntä opetti Hans von Hayek. Hän opiskeli maalausta myös yksityisoppilaitoksessa Karlsruhessa 1902-1903 aikoihin ja valmistui kuvataiteilijaksi Münchenin taiteilijayhdistyksen naisten akatemiasta, jossa häntä opettivat Max Feldbauer ja Julius Diez. Suoritettuaan opettajatutkinnon Münchenin kuninkaallisesta taidekoulusta Klein toimi Münchenin Gernin kaupunginosassa yksityisenä taideopettajana. Hän perusti ystävänsä kanssa yksityisen taidekoulun. Yksityisnäyttelyjen lisäksi Klein osallistui uransa aikana useisiin yhteisnäyttelyihin. Hän oli mukana painetun taiteen ja grafiikan maailmannäyttelyyn Leipzigissä 1914. Vuonna 1927 hän piti yksityisnäyttelyn Axel Juncker-Verlag-kustantamolla Berliinissä.


title: Anna Klein

text: Natsien valtaannousun 1933 jälkeen Anna Klein ei juutalaisen taustan omaavana saanut enää harjoittaa taiteilijan ammattiaan. Hänen taidekoulunsa suljettiin samana vuonna ja hänet siirrettiin pakkotöihin mattotehtaaseen. 20. marraskuuta 1941 Anna Klein kuljetettiin Liettuaan Kaunasissa olleeseen ghettoon, jossa hänet murhattiin viisi päivää myöhemmin.


title: Saturday (Remix)

text: Saturday (Remix) on yhdysvaltalaisen R&B-laulaja Norma Jeanin (sukunimi Wright) single vuodelta 1978. Single on ns. maxisingle eli se on tehty albumikokoon 12".


title: Saturday (Remix)

text: Tuottajat ovat Nile Rodgers ja Bernard Edwards. He ovat myös osallistuneet singlen nimikappaleen tekoon.


title: Saturday (Remix)

text: Vastaavat tuottajat ovat Marc Kreiner ja Tom Cossie yhtiöstä MK Productions.


title: Saturday (Remix)

text: Levy-yhtiö on Warner Communicationsiin kuuluva Bearsville Records ja singlen kaupallinen tunnus BSS 0326.


title: Saturday (Remix)

text: Singlejä on valmistettu myös UK:ssa tunnuksella LV 13.


title: Saturday (Remix)

text:
Norma Jean on ollut mukana Chic-yhtyeessä ja häneltä on myöhemmin ilmestynyt mm. single "High Society" (Bearsville 49119) ja hän on ollut mukana mm. Randy Crawfordin albumilla "Abstract Emotions" (1986) taustalaulajana.
Blues News -lehden numerossa 4/1978 on julkaistu kopio Blues & Soul -lehdessä olleesta "Top American Soul Singles" -listasta. Siinä Norma Jean Wrightin kappale "Saturday" on sijalla 47 aikaisemman sijoituksen ollessa 70. Sijalla 46 on Bunny Siglerin "I Got What You Need" (Gold Mind 4010) ja sijalla 48 Stargardin "What You Waiting for" (MCA 40932).


title: Abbevillen taistelu

text: Abbevillen taistelu oli toisessa maailmansodassa Saksan ja Ranskan joukkojen välinen taistelu Abbevillen kaupungin hallinnasta Ranskassa. Saksan 2. panssaridivisioona oli 20. toukokuuta 1940 edennyt 90 kilometriä Kanaalin rannikolle Abbevilleen, jolloin se oli vallannut kaupungin 50. Northumbrian jalkaväkidivisioonan kuuluneelta 25. jalkaväkiprikaatilta. Ainoastaan pienehkö joukko puolustajia kykeni vetäytymään Sommen etelärannalle ja 21. toukokuuta Saksan 2. jalkaväkirykmentin III pataljoona saavutti rannikon Noyelles-sur-Merin länsipuolella.


title: Abbevillen taistelu

text: Kenraalimajuri Roger Evansin komentama brittiläinen 1. panssaridivisioona saapui Ranskaan 15. toukokuuta, mutta ilman tykistöjoukkojaan sekä 1. tukiryhmän jalkaväkijoukkoja. Jalkaväkijoukot oli irrotettu divisioonasta Calais'ssa. Abbevillen sillanpään eteläpuoliset brittiläis-ranskalaiset joukot pysäyttivät 2. panssaridivisioonan etenemisen 27. toukokuuta - 4. kesäkuuta, kunnes 57. jalkaväkidivisioona valtasi suuren osan liittoutuneiden menettämistä alueista takaisin. Hyökkäyksessä pääosa liittoutuneiden panssarivaunuista tuhoutui ja saksalaiset menettivät runsaasti jalkaväkeään, jolloin liittoutuneet vetäytyivät takaisin Sommen taakse. Saksan 4. armeija aloitti 5. kesäkuuta murtautumisen sillanpäästä, jolloin vastahyökkäyksissä voimansa kuluttaneet liittoutuneet työnnettiin Bresleen.


title: Abbevillen taistelu

text: Britannian virallisen sotahistorian kirjoittanut L. F. Ellis kirjoitti vuonna 1953, että liittoutuneilta puuttui taistelussa yhtenäinen johto. Tämän seurauksena liittouneet epäonnistuivat saksalaisten hyökkäyksen torjunnassa ja joukot maksoivat puutteelliset valmistelut ja saksalaisten Sommen eteläpuolisten puolustusasemien aliarvioinnin suurina tappioina. Vuonna 2001 Caddick-Adams totesi syyksi pahoihin taktisiin virheisiin ranskalaisten ja brittien välisten viestiyhteyksien puutteen, mikä johtui radiokaluston puutteesta. Viestiyhteyksien puute jatkui 51. Ylämaan divisioonan ja ranskalaisten panssari- ja jalkaväkidivisioonien saavuttua täydennyksinä alueelle. Saksalaiset olivat siirtäneet merkittäviä voimia sillanpäähän.


title: Abbevillen taistelu

text: Liittoutuneiden hyökkäys alkoi 27. toukokuuta kello kuusi aamulla tuntien viivästymisen jälkeen, kun ranskalaisten tykistö saatiin taisteluvalmiiksi. Ranskan 2. kevyt ratsuväkidivisioona ja siihen liitetty brittiläinen 2. panssariprikaati, joka oli sijoitettu rintaman oikeaan reunaan, hyökkäsivät Hocquincourtista, Frucourtista ja St. Maxentista Blanchy-Abbeville tien itäpuolella. Lisäksi Ranskan 5. kevyt ratsuväkidivisioona hyökkäsi brittiläisen 3. panssariprikaatin tukemana Breslestä Gamachesin pohjoispuolisille alueille. Kumpikin aikaisempien taisteluiden kuluttama ratsuväkidivisioona jäi ilman omia panssarivaunujoukkojaan. Hyökkäysjoukoilla oli vain vähän aikaa uudelleen järjestymiseen ja saksalaisjoukkojen puolustusryhmityksestä oli vain vähän tietoja. Onnistuakseen hyökkäyksessä panssarijoukkojen tuli toimia hyvässä yhteistoiminnassa jalkaväen ja tykistön kanssa, mutta liittoutuneilla oli aivan liian vähän jalkaväkeä ja tykkejä, brittiläisten ja lisäksi ranskalaisten joukkojen yhteistoiminta oli riittämätöntä.


title: Abbevillen taistelu

text: Oikealla sivustalla panssarivaunujen eteneminen pysähtyi ja ne kärsivät runsaasti tappioita Chaumontiin ja Huppyyn sijoitettujen 37 mm PAK 36 -tykkien tulessa. Vasemmalla sivustalla 3. panssariprikaati saavutti Cambronin ja Saignevillen lähellä olleen ylängön sekä St. Valery-sur-Sommen reunimmaiset talot. Vaunujen suojana ei kuitenkaan ollut jalkaväkeä, joka olisi varmistanut alueen. Tässä tilanteessa vaunut määrättiin vetäytymään, kun selvisi ranskalaisten kaivautuvan Beheniin, Quesnoyhin ja Brutellesiin. Brittiläinen 1. panssaridivisioona menetti hyökkäyksessä 65 panssarivaunua.


title: Abbevillen taistelu

text: Hyökkäyksessä 27. toukokuuta brittiläinen 1. panssaridivisioona menetti taistelutoimissa 65 panssarivaunua, joiden lisäksi 55 vaunua sai mekaanisen vian. Ranskan 4. panaaridivisioona menetti 29.-30. toukokuuta 105 panssarivaunua ja brittiläis-ranskalaiset joukot 4. kesäkuuta noin 1000 miestä, 50 panssarivaunua ja muuta panssaroitua ajoneuvoa.


title: Anna Klein (SS-vartija)

text: Anna Friederike Mathilde Klein os. Plaubel (4. maaliskuuta 1900 – ?) oli natsi-Saksan keskitysleireillä toiminut naisavustaja.


title: Anna Klein (SS-vartija)

text: Anna Klein liittyi natsipuolueeseen 1930. Klein saapui naisille tarkoitetulle Ravensbrückin keskitysleirille 1. syyskuuta 1943. 1. joulukuuta 1943 hänet ylennettiin SS:n naisvartijoille myönnetyistä arvoista korkeimpaan ja hänestä tuli naisvartijoiden päällikkö ("Chef Oberaufseherin"). Ylennyksen myötä Klein saattoi nauttia siihen kuuluvista eduista, kuten paremmasta palkasta, asunnosta, vaatteista ja vallasta. Ruoka jota hän söi ei ollut vankien tekemää, vaan sen valmistivat muut SS-naisavustajat, joiden päällikkö hän leirillä oli. Klein ei voinut komentaa SS:n kuuluneita miehiä, vaan ylin naisen arvo jäi SS:n sotamiehen arvon alapuolelle. Hänen lähin apulaisensa Ravensbrückissa oli "Oberaufseherin" Dorothea Binz. Syyskuussa Klein siirrettiin Sachsenhausenin keskitysleiriin, jossa hän toimi myös "Chef Oberaufseherininä" kunnes liittoutuneet vapauttivat leirin huhtikuussa 1945. Sachsenhausenissa hänen avustajanaan oli Hilde Schlusser.


title: Anna Klein (SS-vartija)

text: Sodan jälkeen Hampurissa käydyssä Ravensbrückin naisvartijoiden sotarikosoikeudenkäynnissä 2.–12. heinäkuuta 1948 Kleiniä syytettiin liittoutuneiden kansallisuuksiin kuuluneiden vankien huonosta kohtelusta ja osallistumisesta kaasukammioissa murhattavien vankien valitsemiseen. Syytettyjä oli kuusi, ja Klein vapautettiin heistä ainoana riittävien todisteiden puuttuessa.


title: Wilhelm Eduard Weber

text: Wilhelm Eduard Weber (24. lokakuuta 1804 Wittenberg – 23. kesäkuuta 1891) oli saksalainen fyysikko. Hän tutki magnetismia yhdessä ystävänsä Carl Friedrich Gaussin kanssa. He kehittivät yhdessä varhaisen sähkömagneettisen lennättimen. Weberin mukaan on nimetty magneettivuon yksikkö "weber".


title: Wilhelm Eduard Weber

text: Weberin vanhemmat saivat 13 lasta, joista vain neljä poikaa ja yksi tyttö elivät aikuisiksi. Yhdestä veljestä tuli pappi, muista luonnontieteilijöitä. Perheen naapuri oli ääniaaltoja ja värähtelyjä tutkiva fyysikko Ernst Florens Friedrich Chladni, jonka vaikutuksesta veljekset kiinnostuivat fysiikasta.


title: Wilhelm Eduard Weber

text: Weber syntyi Wittenbergissä, mutta preussilaisten vallattua kaupungin perhe muutti Halleen, missä Weber opiskeli yliopistossa ja väitteli vuonna 1826 urkupillien fysiikasta. Hänestä tuli professori 1828. Samana vuonna hän matkusti Berliiniin konferenssiin, jossa tutustui Carl Friedrich Gaussiin. Gaussin rohkaisemana hän haki 1831 töihin Göttingenin yliopistoon, ja he työskentelivät kuusi vuotta yhdessä.


title: Wilhelm Eduard Weber

text: Weber ja Gauss kehittivät Joseph Henryn jälkeen yhden ensimmäisistä sähköisistä lennättimistä. Heidän tarkoituksenaan oli tutkia ohmin lain paikkansapitävyyttä, jonka Georg Simon Ohm oli julkaissut vuonna 1827. Weber ja Gauss virittivät kaksi 1 400 metriä pitkää kuparilankaa Göttingenin yliopiston ja tähtitornin väliin. Vastaanottimena toimi magnetometri, joka oli kelan sisällä langan varassa roikkuva magneettitanko, jonka heilahtelua seurattiin peilillä. Samalla he tekivät havainnon, että johdoilla voi lähettää signaaleja, sillä johdon toisessa päässä olevan magneetin kiertymissuunta vaihtui, kun paristo kytkettiin toisinpäin.


title: Wilhelm Eduard Weber

text: Aluksi sitä käytettiin aikamerkkien lähettämiseen ja myöhemmin sillä välitettiin sanomia. He saattoivat sen avulla he saattoivat tehdä eri paikoissa samanaikaisia havaintoja. Linjaa kutsutaan Gaussin ja Weberin lennättimeksi. Se oli ensimmäinen hyötykäytössä ollut lennätin ja toteutettiin vuosia ennen Samuel Morsen ensimmäistä kaupallista lennätintä.


title: Wilhelm Eduard Weber

text: Lennätintä myös kehitettiin kun paristo korvattiin induktiokelalla. Signaalia piti tulkita erityisen koodin avulla, esimerkiksi kaksi peräkkäistä heilahdusta toiseen suuntaan merkitsivät jotain tiettyä kirjainta, ja niin edelleen. Periaate oli sama kuin myöhemmin kehitetyissä Morsen aakkosissa. Lennätin oli käytössä viisi vuotta. Toiminta loppui kun Weber osallistui 1837 poliittiseen protestiin, ja hänet erotettiin yliopistosta. Ilmajohto tuhoutui salamaniskun takia vuonna 1845. Weber osasi kuitenkin ennustaa tulevaisuutta, kun hän totesi että maapallo tulee joskus olemaan lennätinlinjojen peittämä.


title: Wilhelm Eduard Weber

text: Erottamisensa jälkeen hän työskenteli ensin Göttingenin magneettisen seuran nimissä, mutta muutti 1843 Leipzigiin, jossa hänen kaksi veljeään Ernst Heinrich Weber ja Eduard Friedrich Weber olivat jo professoreina.


title: Wilhelm Eduard Weber

text: Weber kehitti herkkiä magnetometrejä ja muita magnetismin mittalaitteita. Hän julkaisi Gaussin kanssa vuonna 1832 ensimmäisen menetelmän magnetismin mittaamiseksi absoluuttisissa yksiköissä, joten eri mittaukset olivat vertailukelpoisia.


title: Wilhelm Eduard Weber

text: Weber pyrki kehittämään teoriaa, jolla voisi kuvata yhdellä lausekkeella kaikkia tunnettuja sähköilmiöitä. Gauss yhdisti magnetismin yksiköt massaan, pituuteen ja aikaan, Weber teki vuonna 1846 saman sähköön liittyville yksiköille. Weber tutki Coulombin lain ja Amperen lain yhtäläisyyttä. Weber pystyi johtamaan lausekkeen kahden liikkuvan pistevarauksen väliselle voimalle. Weberin laki oli 1850-luvulla sähkön ja magnetismin teorian huipulla, sillä se selitti kaikki havaitut ilmiöt. Loppujen lopuksi Weberin kehittämä laki ei ollut täysin oikea, sillä se ei ennustanut sähkömagneettista säteilyä. Sitä ei osattu Weberin aikana ennakoida, ja James Clerk Maxwell korjasi kaavaa myöhemmin, kun hän julkaisi Maxwellin yhtälöt vuonna 1861.


title: Wilhelm Eduard Weber

text: Poliittisten suhdanteiden muututtua Weber palasi 1849 Göttingeniin. Silloin Gauss oli yli 70-vuotias eikä jaksanut enää osallistua yhteistyöhön. Weber oli suosittu luennoija, ja hän vei opiskelijat myös laboratorioon, koska arveli heidän oppivan parhaiten tekemällä itse. Wilhelm Weberin kunniaksi magneettivuon yksikkö on nimetty hänen mukaansa weberiksi.


title: Prix Veuve Clicquot

text: Prix Veuve Clicquot de la Femme d’Affaires on eri puolilla maailmaa vuosittain jaettava palkinto menestyksekkäille liikenaisille.


title: Prix Veuve Clicquot

text: Vuodesta 1972 jaettu palkinto perustettiin kunnioittamaan Veuve Clicquot -samppanjayrityksen johtajan, leskeksi jääneen Madame Clicquot Ponsardinin muistoa.


title: Prix Veuve Clicquot

text: Palkintoa jaetaan nykyisin 27 maailman maassa. Vuosittain eri maiden voittajat saavat kutsun Ranskan Reimsissä pidettävään kansainväliseen liikenaisten seminaariin The International Business Woman Forum.


title: Prix Veuve Clicquot

text: Suomessa palkintoa on jaettu vuodesta 2004. Palkittujen joukkoon kuuluvat Skannon toimitusjohtaja Barbara Roos (2003), Levin matkailuyrittäjä Päivikki Palosaari (2004), Vallila Interiorin johtaja Anne Berner (2006), Lappset Groupin hallituksen puheenjohtaja Johanna Ikäheimo (2007), Stala Oy:n toimitusjohtaja Tuija Rajamäki (2008), Dextran toimitusjohtaja Leena Niemistö (2009), Andiatan Tarja Rantanen (2011) ja Marketing Clinicin Catharina Stackelberg (2013).


title: Ranskan avoin tennisturnaus 2014 – naisten kaksinpeli

text: Serena Williams oli turnauksen puolustava mestari, mutta hän hävisi toisella kierroksella Garbiñe Muguruzalle.


text:
Turnauksen voitti Marija Šarapova, joka päihitti yli kolme tuntia kestäneessä loppuottelussa Simona Halepin.
 Roberta Vinci "(1. kierros)"
 Eugenie Bouchard "(välierät)"
 Samantha Stosur "(4. kierros)"
 Alizé Cornet "(2. kierros)"
 Kirsten Flipkens "(2. kierros)"
 Jekaterina Makarova "(3. kierros)"
 Lucie Šafářová "(4. kierros)"
 Anastasija Pavljutšenkova "(2. kierros)"
 Kaia Kanepi "(1. kierros)"
 Sorana Cîrstea "(3. kierros)"
 Svetlana Kuznetsova "(puolivälierät)"
 Andrea Petkovic "(välierät)"
 Venus Williams "(2. kierros)"
 Klára Koukalová "(1. kierros)"
 Daniela Hantuchová "(3. kierros)"
 Jelena Vesnina "(2. kierros)"


title: Ranskan avoin tennisturnaus 2014 – miesten kaksinpeli

text:
Rafael Nadal oli turnauksen nelinkertainen puolustava mestari. Hän voitti turnauksen myös tänä vuonna, voittaen näin turnauksen jo yhdeksännen kerran. Loppuottelussa hän päihitti Novak Đokovićin luvuin 3–6, 7–5, 6–2, 6–4.
 Tommy Robredo "(3. kierros)"
 Ernests Gulbis "(välierät)"
 Kevin Anderson "(4. kierros)"
 Aleksandr Dolgopolov "(2. kierros)"
 Nicolás Almagro "(1. kierros)"
 Jerzy Janowicz "(3. kierros)"
 Gaël Monfils "(puolivälierät)"
 Fernando Verdasco "(4. kierros)"
 Marin Čilić "(3. kierros)"
 Feliciano López "(2. kierros)"
 Roberto Bautista-Agut "(3. kierros)"
 Philipp Kohlschreiber "(3. kierros)"
 Gilles Simon "(3. kierros)"
 Vasek Pospisil "(1. kierros)"
 Dmitri Tursunov "(3. kierros)"
 Andreas Seppi "(3. kierros)"


title: Heikki Koskelo (laulaja)

text: Heikki Koskelo (s. 4. toukokuuta 1983, Kajaani) on suomalainen iskelmälaulaja ja Taivaankaari-yhtyeen solisti. Hän osallistui Tangomarkkinat 2011 -kilpailuun, jossa sijoittui toiseksi eli valittiin tangoprinssiksi.


title: Heikki Koskelo (laulaja)

text: Koskelo oli vuosina 2016–2017 kihloissa laulaja Heidi Pakarisen kanssa ja on seurustellut tanssikoulun omistavan Clara Blomqvistin kanssa vuodesta 2017 lähtien.


title: Boxcar

text: Boxcar oli 1970-luvun lopulla toiminut suomalainen rockyhtye, jonka jäsenet olivat:Vuonna 1978 yhtyeeltä ilmestyi Richard Stanleyn tuottama englanninkielinen albumi "Necktie Party" (Kompass Records KOLP 6). Kyseessä on 1800-luvun Villiin länteen sijoittuva siirtolaisuutta yksilön näkökulmasta käsittelevä teema-albumi, jonka päähenkilö Kid Hoover joutuu kamppailemaan yhteiskuntaa vastaan. C-kasetin luettelotunnus on KOC 6.


title: Willis R. Whitney

text: Willis R. Whitney (22. elokuuta 1868 – 9. tammikuuta 1958) oli yhdysvaltalainen kemisti. Hän oli kehittämässä maailman ensimmäisiä yritysten tutkimusosastoja, ja johti perustamaansa General Electricin tutkimusosastoa pitkään.


title: Willis R. Whitney

text: Whitney opiskeli MITssä, valmistui 1890 ja pääsi samana vuonna kemian apulaisprofessoriksi. Hänen väitöskirjansa hyväksyttiin vuonna 1896 Leipzigin yliopistossa. Whitney kyllästyi akateemisen maailman kapea-alaisuuteen ja lähti tilaisuuden tullen General Electricin tutkimuslaboratorion johtoon vuonna 1900.


title: Willis R. Whitney

text: General Electricissä Whitney osallistui hehkulamppujen ja röntgenlaitteistojen kehitystyöhön.


One Love, One Rhythm – The 2014 FIFA World Cup Official Album on kokoelma-albumi, jonka julkaisi Sony Music Entertainment 8. toukokuuta 2014. Se sisältää kappaleita, mitkä on sanoitettu ja valittu Brasiliassa järjestettävää FIFA World Cup 2014-kilpailua varten.


title: John Vincent Atanasoff

text: John Vincent Atanasoff (4. lokakuuta 1903 – 15. kesäkuuta 1995) oli yhdysvaltalainen keksijä ja fyysikko. Yhdessä oppilaansa Clifford Berryn kanssa hän kehitti edistyksellisen laskukoneen, jota osa tieteenhistorioitsijoista pitää ensimmäisenä tietokoneena. Joka tapauksessa Atanasoffin keksinnöt vaikuttivat tietojenkäsittelyn kehitykseen.


title: John Vincent Atanasoff

text: Atanasoffin ja Berryn laskin (Atanasoff-Berry Computer, ABS) suunniteltiin 1937 ja prototyyppi valmistui 1939. Se käytti binäärilukuja ja suoraa logiikkaa laskentaan. Kehitystyö keskeytettiin maailmansodan vaatimien ponnistusten takia.


title: Klabböle kraftverk

text: Klabböle kraftverk oli vesivoimala Uumajan kunnassa, Ruotsissa. Voimala otettiin käyttöön vuonna 1899 ja se syötti kaupungille sähköä vuoteen 1958 saakka. Klabböle kraftverk on nykyään museo Uumajanjoen etelärannalla, Klabbölen kylässä, noin seitsemän kilometriä Uumajasta ylävirtaan .


title: Klabböle kraftverk

text: Jo 1500-luvulta lähtien Klabböleforsenissa oli ollut vesimylly, jota käytettiin jauhojen jauhamiseen ja vesikäyttöiseen sahaan. Höyryvoimala sijaitsi Uumajan keskustassa, mutta vuonna 1892 se piti korvata ja Uumajan kaupunki osti kosken rakentaakseen vesivoimalan vuonna 1897. Arbogalainen insinööritoimisto Qvist & Gjers sai projektikseen rakentamisen. Qvist & Gjers suunnitteli ja rakensi voimalan, jossa oli kaksi, yhteensä 400 kW:n generaattoria, sekä tilaa kahdelle generaattorille.


title: Klabböle kraftverk

text: Taloussyiden ja niin sanotun kungsådran (vanha laki torjua vesistön osia tukkimiselta) takia koko jokea ei padottu. Sen sijaan koskenniskaan rakennettiin saranavipu, joka loi kanavan voimalaitokselle. Voimala toimitti Uumajaan sähköä ensimmäisen kerran 6. joulukuuta 1899. Kuitenkin jo muutaman viikon jälkeen hyyde aiheutti ongelmia, ja siitä tuli toistuva ongelma. Syy oli se, että voimala sijoitettiin virran alempaan osaan, Norrforsin ja Klabbölen väliin, jossa vesi oli jäähtynyt pisteeseen, jossa siitä tuli alijäähtynyttä.


title: Klabböle kraftverk

text: Voimala hyödynsi joen virtaamasta vain 10 kuutiometriä sekunnissa, kun keskimääräinen veden virtaama oli 430 kuutiometriä sekunnissa. Näin ollen, parantaakseen virran hyödyntymistä, vesivoimalaa laajennettiin vuonna 1904 kolmannella 200 kW:n generaattorilla. Myöhemmin Axel Rudolf Bergman rakensi uuden voimalan tiilistä ja betonista vanhemman vesivoimalan viereen. Uusi voimala valmistui 28. toukokuuta 1910 ja pienempi laajennus rakennettiin vuonna 1914. Samaan aikaan Uumajan kaupunki halusi, että valtion omistama Vattenfall aloittaa rakentamaan voimalaa Norrforsenille, ja Vattenfall suostui. Ensimmäisen maailmansodan aikaan ei kuitenkaan ollut varoja käytettävissä tähän projektiin ja siten Klabböleä laajennettiin vasta vuonna 1931. Vuonna 1958 valtion omistama Stornorrforsin voimalaitos otettiin käyttöön Norrforsenissa. Tämän myötä Klabbölen uudemmat laajennukset purettiin. Vanhemmat osat kuitenkin pidettiin ja nykyään ne toimivat voimalaitosmuseona, osana Umeå Energi centrumia.


title: Klabböle kraftverk

text: Vuonna 1995 Klabböle kraftverk julistettiin Ruotsin kulttuuriperintörakennukseksi.


title: Koripallon I-divisioona-kausi 2013–2014

text: Kausi 2013–2014 oli koripallon I-divisioonan 39. kausi. Kauden päätteeksi Helsinki Seagulls nousi Korisliigaan. A-divisioonasta Keravan Kori-80 putosi B-divisioonaan, BC Jyväskylä nousi A-divisioonaan ja Vaasan Salama putosi B-divisioonasta.


title: Koripallon I-divisioona-kausi 2013–2014

text: Ennen kauden alkua Äänekosken Huima sekä Säynätsalon Riento luopuivat paikoistaan IA-divisioonassa, joten sarjaa supistettiin kahdeksan joukkueen sarjaksi. Samalla JKS nostettiin ylempään divisioonaan.


title: Fiona Ferro

text: Fiona Ferro (s. 12. maaliskuuta 1997 Libramont, Belgia) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 98 tammikuussa 2019.


title: Fiona Ferro

text: Ferro sai villin kortin pääsarjaan Ranskan avoimissa 2014. Hän hävisi ensimmäisellä kierroksella Sabine Lisickille. Vuonna 2018 hän pääsi Ranskan avoimissa ensimmäisen kerran toiselle kierrokselle voitettuaan ensimmäisellä kierroksella Carina Witthöftin.


title: Amandine Hesse

text: Amandine Hesse (s. 16. tammikuuta 1993 Montauban) on ranskalainen tennispelaaja. Parhaimmillaan hän on ollut kaksinpelissä WTA-listan sijalla 154 toukokuussa 2016 ja nelinpelissä sijalla 108 toukokuussa 2016. Häntä valmentaa hänen isänsä, Yannick. Hän aloitti tenniksen pelaamisen viisivuotiaana. Hesse on voittanut urallaan kolme ITF-turnausta kaksinpelissä.


title: Amandine Hesse

text: Hesse sai villin kortin pääsarjaan Ranskan avoimissa 2014. Hän hävisi ensimmäisellä kierroksella Yvonne Meusburgerille.


title: Sofia Shapatava

text: Sofia Shapatava (s. 12. tammikuuta 1989 Tbilisi) on georgialainen tennispelaaja. Parhaimmillaan hän on ollut kaksinpelissä WTA-listan sijalla 200 huhtikuussa 2014 ja nelinpelissä sijalla 160 maaliskuussa 2014. Hän on voittanut urallaan 11 ITF-turnausta nelinpelissä.


title: Sofia Shapatava

text: Shapatava sai villin kortin karsintaan Ranskan avoimissa 2014. Hän selvitti tiensä karsinnoista pääsarjaan, mutta hävisi ensimmäisellä kierroksella Svetlana Kuznetsovalle.


title: Fantomas nauraa kuolemalle

text: Fantomas nauraa kuolemalle, esitetty myös nimillä: Fantomas iskee jälleen ja Fantomasin paluu ("Fantômas se déchaîne") on André Hunebellen ohjaama elokuva vuodelta 1965. Hunebelle ohjasi Fantomas-aiheisia elokuvia yhteensä kolme. Niissä naamioitunutta sankarikonnaa näyttelee Jean Marais. Tämä toinen sarjan elokuva on ensimmäistä komediallisempi ja samalla jännitysaineksiltaan kevyempi. Elokuvassa on aikoinaan huomiota herättäneet kohtaukset lentoon nouseva Citroën ja laskuvarjokohtaus, ensimmäinen lajissaan elokuvan historiassa.


title: Kalle Kaskinen

text: Kalle Kaskinen (s. 10. huhtikuuta 1974 Turku) on suomalainen jääkiekkovalmentaja, joka toimii Liiga-joukkue TPS:n päävalmentajana. Hänellä on pelaajataustaa alemmilta sarjatasoilta, joissa Kaskinen pelasi laitahyökkääjänä. Hän pelasi vielä juniori-ikäisenä aina ikäkausimaajoukkueissa asti. Kaskinen laukoi oikealta.


title: Kalle Kaskinen

text: Kaskinen aloitti jääkiekkoilun Turun Palloseurassa. Hän edusti tunnettua 1974-ikäluokkaa ja pelasi TPS:n juniorijoukkueissa myös Saku Koivun kanssa samassa ketjussa. Hän voitti B-nuorten SM-hopeaa vuonna 1991 sekä A-nuorten Suomenmestaruuden vuonna 1992 ja hopeaa vuosina 1993 ja 1994.


title: Kalle Kaskinen

text: Kaskinen aloitti miesten pelinsä II-divisioonajoukkue Turku HT:n riveissä kaudella 1994–1995. Kaudeksi 1998–1999 hän siirtyi IV-divisioonajoukkue Chiefsiin, jota Kaskinen oli nostamassa III-divisioonaan kaudeksi 1999–2000. Kaudeksi 2001–2002 hän oli nostamassa joukkuetta taas sarjatasoa ylemmäs II-divisioonaan.


title: Kalle Kaskinen

text: Kaskinen pelasi alle 18-vuotiaiden EM-kilpailuissa vuonna 1992, jolloin hän oli Suomen paras pistemies ja maalintekijä tehoilla 7+3=10. Koko turnauksen maalipörssissä Kaskisen edellä oli vain Venäjän Vadim Šarifijanov.


title: Kalle Kaskinen

text: Kaskinen aloitti valmentajauransa jo pelaajurallaan pelaajavalmentajana alemmissa sarjoissa. Hän kuului vuosina 2003–2005 Turun Palloseuran A-nuorten valmennustiimiin. Joukkue voitti kaudella 2003–2004 A-nuorten SM-liigan runkosarjan ja kauden päätteeksi SM-hopeaa. Kaudeksi 2005–2006 Kaskinen siirtyi espanjalaisen FC Barcelonan päävalmentajaksi Superligaan. Hän toimi myös seuran jääkiekkojaoston valmennuspäällikkönä.


title: Kalle Kaskinen

text: Kaudeksi 2006–2007 Kaskinen liittyi TPS:n SM-liigajoukkueen apuvalmentajaksi Hannu Jortikan johtamaan valmennustiimiin. Kaudella 2007–2008 hän jatkoi joukkueen kakkosvalmentajana, kun Kaskisen roolin edeltäjä Hannu Virta nousi TPS:n päävalmentajaksi. Joulukuussa 2007 Kaskinen jatkoi sopimustaan vuodella. Hänen kautensa 2008–2009 päättyi kuitenkin jo lokakuussa 2008, kun päävalmentaja Virran lisäksi myös Kaskinen irtisanottiin tehtävästään.


title: Kalle Kaskinen

text: Kaudeksi 2009–2010 Kaskinen nimettiin Suomen alle 18-vuotiaiden maajoukkueen apuvalmentajaksi Sakari Pietilälle. Vuoden 2009 Ivan Hlinkan muistoturnauksessa joukkue jäi turnauksen viimeiselle, kahdeksannelle sijalle, mutta kevään 2010 MM-kilpailut päättyi kuitenkin pronssiin. Kaskinen jatkoi Suomen valmennuksessa myös Jukka Rautakorven apuvalmentajana kaudella 2010–2011. Vuoden 2010 Ivan Hlinkan muistoturnaus päättyi seitsemänteen sijaan ja Suomi jäi myös kevään 2011 MM-kilpailuissa ulos mitalipeleistä. Kaudella 2011–2012 hän toimi Suomen alle 20-vuotiaiden maajoukkueen toisena apuvalmentajana Raimo Helmiselle. Vuoden 2012 MM-kilpailut päättyi kuitenkin neljänteen sijaan joukkueen hävittyä pronssiottelun Kanadalle lukemin 4–0.


title: Kalle Kaskinen

text: Kaskinen toimi kaudella 2012–2013 pääasiassa Suomen alle 16-vuotiaiden maajoukkueen päävalmentajana, mutta hän osallistui myös alle 18-vuotiaiden maajoukkueen valmennukseen. Kauden 2013–2014 Kaskinen valmensi alle 17-vuotiaiden maajoukkuetta. Kaudeksi 2014–2015 hän siirtyi KHL:ään siirtyneiden Jokereiden apuvalmentajaksi Erkka Westerlundin johtamaan valmennustiimiin.


title: Charles Marie de La Condamine

text: Charles Marie de La Condamine (28. tammikuuta 1701 – 13. helmikuuta 1774) oli ranskalainen luonnontieteilijä, matemaatikko ja löytöretkeilijä. Hän teki tutkimusmatkoja Etelä-Amerikassa.


title: Charles Marie de La Condamine

text: La Condamine suoritti opintonsa Pariisissa ja lähti aluksi sotilasuralle. Hän teki vuoden mittaisen tutkimusretken pitkin Välimerta, ja raportoi tieteelliset löytönsä Akatemialle. Akatemia päätti lähettää La Condaminen Etelä-Amerikkaan mm. mittaamaan kuinka pitkä on yksi pituusaste päiväntasaajalla. Retkikunta lähti 1735 ja sai työnsä päätökseen vasta 1743. Paluumatkalla La Condamine vietti neljä kuukautta Amazonin suistossa tutkien maantiedettä, tähtitiedettä, biologiaa ja etnologiaa.


title: Chagossaaret

text: Chagossaaret (, ) on Intian valtameressä sijaitseva saariryhmä. Se muodostaa hallinnollisesti Iso-Britannialle kuuluvan Brittiläisen Intian valtameren alueen, mutta myös Mauritius vaatii saaria omakseen. Chagossaaret koostuu seitsemästä atollista, joihin kuuluu yhteensä noin 60 saarta. Suurin saari on Diego Garcia, jolla toimii Yhdysvaltain sotilastukikohta.


title: Chagossaaret

text: Chagossaarilla on noin 3 000 asukasta, joista 2 700 on yhdysvaltalaisia sotilaita ja 300 brittiläisiä viranomaisia ja heidän perheenjäseniään. Saarten alkuperäisasukkaita olivat îlosit eli chagoslaiset, joita 1960–1970-lukujen vaihteessa oli noin 2 000. Heidät pakkosiirrettiin vuosina 1967–1973 Mauritiukselle Britannian vuokrattua Diego Garcian sotilastukikohdaksi. Nykyään chagoslaisia asuu myös Britanniassa.


title: Chagossaaret

text: Chagossaarten varhaisimmat asukkaat olivat Malediiveiltä peräisin olleita kalastajia ja muita merenkulkijoita, joita vuosisatojen kuluessa harhautui saarille. Noin 500 kilometrin päässä Malediiveilta sijainneita saaria pidettiin kuitenkin liian kaukaisina vakituisesti asutettaviksi. Ensimmäiset Chagossaarille saapuneet eurooppalaiset olivat portugalilaisia. Saarten löytäjänä pidetään Pedro Mascarenhasisa, jonka väitetään saapuneen Chagossaarille vuosien 1512–1513 retkensä aikana. Saariryhmään kuuluvan Peros Banhosin atollin puolestaan nimesi Afonso de Albuquerque vuonna 1513. Saaret eivät syrjäisen sijaintinsa vuoksi kiinnostaneet suuresti eurooppalaisia. Ranska vaati niitä itselleen 1700-luvulla otettuaan sitä ennen hallintaansa Réunionin ja Mauritiuksen. Britit puolestaan ottivat Chagossaaret haltuunsa vuonna 1786, mutta virallisesti ne liitettiin Brittiläiseen imperiumiin vasta Napoleonin kukistumisen jälkeen vuonna 1814.


title: The Two Orphans

text: The Two Orphans on vuonna 1915 ensi-iltansa saanut Herbert Brenonin ohjaama ja käsikirjoittama yhdysvaltalainen mykkä romanttinen draamaelokuva, jonka pääosassa on Theda Bara. Elokuvan oletetaan olevan nykyisin kadonnut.


title: The Two Orphans

text: "The Two Orphans" perustuu ranskalaisten Adolphe d’Enneryn ja Eugène Cormonin romaaniin ja näytelmään "Les deux orphelines" (1872). Romaanin ja näytelmän oli kääntänyt englannin kielelle N. Hart Jackson. "Les deux orphelines’ta" oltiin esittämässä juuri silloin Brooklyn Theaterissa, jolloin teatterin tuhosi 5. joulukuuta vuonna 1876 tuhoisa tulipalo.


title: The Two Orphans

text: Elokuvan tuotanto- ja jakeluyhtiönä toimi Fox Film Corporation, ja se kuvattiin työnimellä "The Hunchback" Foxin studioilla New Jerseyn Fort Leessä ja Kanadan Québecissä. "The Two Orphans" sai Yhdysvaltain ensi-iltansa 6. syyskuuta vuonna 1915. Elokuvasta tuli ensimmäinen näytelmän pitkä elokuvasovitus. Ennen vuoden 1915 versiota oli tehty kolme lyhytelokuvaa vuosina 1910 ja 1911. Vuonna 1921 D. W. Griffith teki oman elokuvasovituksensa näytelmästä. Elokuvan "Orpolapset" pääosissa ovat Dorothy Gish ja Lillian Gish.


title: The Two Orphans

text: "The Two Orphans" sijoittuu Pariisiin, missä irstaileva markiisi de Presles sieppaa orvon Henrietten. Tällöin Henrietten sokea ja puolustuskyvytön Louise-ystävä jää yksin harhailemaan Pariisin kaduille. Kerjäläinen ja varas äiti Frochard tyrkyttää Louisea kerjäämään ruokansa. Samaan aikaan Henrietten pelastaa häntä rakastava ritari de Vaudrey. Ritarin äiti, kreivitär de Liniere, saa selville, että Louise on hänen kauan kadoksissa ollut tyttärensä ja päättää etsiä hänet. Sillä välin äiti Frochardin poika, koukkuselkäinen Pierre, rakastuu Louiseen. Pierre tappaa Jacques-veljensä, joka julmasti pahoinpitelee Louisea. Juuri silloin kreivitär löytää Louisen, ja kun Louise saa näkönsä takaisin, hän ja Pierre menevät yhteen. Kreivitär antaa siunauksensa poikansa ja Henrietten avioliitolle.


title: Michał Przysiężny

text: Michał Przysiężny (s. 16. helmikuuta 1984 Glogow) on puolalainen tennispelaaja. Parhaimmillaan hän on ollut kaksinpelissä ATP-listan sijalla 57 tammikuussa 2014 ja nelinpelissä sijalla 171 maaliskuussa 2008.


title: Michał Przysiężny

text: Przysiężny on päässyt Grand Slam -turnauksissa parhaimmillaan toiselle kierrokselle.


title: Srinath Kale

text: Srinath V. Kale (s. 1. kesäkuuta 1972) on intialainen kuvataiteilija, joka asuu Sandurussa Bellaryn piirissä Karnatakan osavaltiossa. Hän on merkittävä kuvataiteilija.


title: Srinath Kale

text: Hänen työnsä ovat runollisia tarinoita naisen ja miehen ikuisesta leikistä. Vahvasti eroottisväritteisiä, ja naisen valtaa mieheen käsitteleviä kuvia. Hänen työnsä ovat pääosin öljyväritöitä. Hän maalaa myös vesiväritutkielmia Intian historiallisista maisemista. Hän asuu lähellä Hampin maailmanperintökohdetta ja on kuvannut vesivärein Hampin maisemia.


title: Srinath Kale

text: Kalen töitä oli näytteillä Turun Työhuone-Galleria Linnankatu 33:ssa keväällä 2015. Näyttelyn järjesti Kalen suomalainen ystävä Maria Laitakari. Näyttelyn avajaisissa vieraili Intian Suomen-suurlähettiläs, ja itse taiteilija teki samassa yhteydessä ensimmäisen matkansa Intian ulkopuolelle.


title: Srinath Kale

text: Srinath V. Kalen isä V. Kale oli Intiassa tunnettu näytelmäkirjailija, runoilija ja muotokuvamaalari.


title: Josephine Cochrane

text: Josephine Garis Cochrane (8. maaliskuuta 1839 Ohio – 3. elokuuta 1913 Chicago, Yhdysvallat) oli yhdysvaltalainen leskirouva, joka kehitti ensimmäisen toimivan astianpesukoneen.


title: Josephine Cochrane

text: Cochrane varttui Valparaisossa Indianan osavaltiossa. Hän avioitui 19-vuotiaana 1858 William A. Cochranin kanssa. He elivät Illinoisin Shelbyvillessä Williamin kuolemaan 1883 saakka. Heidän ainoa lapsensa Hallie-poika oli kuollut jo aiemmin vain kaksivuotiaana. Miehensä kuoleman jälkeen Josephine lisäsi sukunimensä loppuun e-kirjaimen, ja hänestä tuli näin Cochrane.


title: Josephine Cochrane

text: Hänen kerrotaan emännöineen palveluskutsuja, ja väsyneen palvelijoihin jotka rikkoivat perintöposliineja tiskatessaan. Cochrane suunnitteli koneen, jossa eri muotoiset astiat laitettiin omiin koreihinsa ja laskettiin kupariseen tiskialtaaseen, jossa pumppu ruiskutti niille kuumaa saippuavettä. Hän patentoi koneen 28. joulukuuta 1886. Teknisesti se patentoitiin parannuksena Joel Houghtonin vuonna 1850 patentoimaan aikaisempaan versioon; Houghtonin kone ei pessyt astioita puhtaiksi, joten siitä ei koskaan tullut suosittua. Cochranen koneet sen sijaan saivat suosiota, ja hän saattoi siirtyä tilausvalmistuksesta oman tehtaan tuotantoon vuonna 1897. Vuonna 1900 Cochrane patentoi edistyneemmän mallin, joka pumppasi vettä automaattisesti ja nosti ja laski astiakoreja moottorilla. Useimmat asiakkaat olivat hotelleja, sillä yksityiskoteihin laite oli liian kallis.


title: Josephine Cochrane

text: Cochranen kuoleman jälkeen hänen yrityksensä siirtyi omistajalta toiselle kunnes siitä tuli KitchenAid, osa Whirlpool-konsernia.


title: Sakari Vapaasalo

text: Tauno Sakari Vapaasalo (6. syyskuuta 1911 Kemi – 22. kesäkuuta 1984 Ruotsi) oli suomalainen 1930-luvun opiskelijajohtaja, päätoimittaja ja professori.


title: Sakari Vapaasalo

text: Vapaasalon vanhemmat olivat kaupunginviskaali W. Jämsen ja Anna Luoma. Hän pääsi ylioppilaaksi Oulussa 1929 ja opiskeli Helsingin yliopistossa valmistuen filosofian kandidaatiksi 1936. Vapaasalo väitteli vuonna 1961 filosofian tohtoriksi Uppsalan yliopistossa, väitöskirjan aiheena oli Eino Leinon tuotannon Kalevala-romantiikka. Hän oli ensimmäinen, joka väitteli Ruotsissa tohtoriksi suomenkielisestä kirjallisuudesta.


title: Sakari Vapaasalo

text: Vapaasalo toimi 1930-luvulla Sinimustat-järjestön johtajana ja hän oli Ylioppilaslehden päätoimittajana 1938–1943. Vapaasalo oli Aikakauslehti Sinimustan toimitusneuvoston jäsen 1933–1936 ja hän kirjoitti artikkeleita muun muassa Ajan Suunta- ja Suomen Heimo -lehtiin. Hän oli Helsingin yliopiston ylioppilaskunnan varapuheenjohtaja 1938–1943 ja Pohjois-pohjalaisen osakunnan kuraattori 1939–1941. Vapaasalo oli myös Akateemisen Karjala-Seuran jäsen. Jatkosodan aikana hän toimi muun muassa TK-kirjeenvaihtajana.


title: Sakari Vapaasalo

text: Vapaasalo toimi Uppsalan yliopiston suomen kielen lehtorina vuodesta 1951 sekä suomen kielen ja kirjallisuuden dosenttina vuodesta 1961, kunnes jäi eläkkeelle vuonna 1978. Kevätlukukausilla 1970 ja 1972 hän oli Tukholman yliopiston suomen kielen ja kulttuurin vt. professorina. Vapaasalo sai Ruotsissa professorin arvonimen vuonna 1972.


title: Sakari Vapaasalo

text: Vapaasalo oli naimisissa vuodesta 1953 Hansi Popperin kanssa.


title: Klaus Mahlamäki

text: Klaus Mahlamäki (s. 23. elokuuta 1949) on suomalainen pääsarjauransa lopettanut koripalloilija.


title: Klaus Mahlamäki

text: Mahlamäki on Karkkilan Urheilijoiden kasvatti ja debytoi seuran edustusjoukkueessa kaudella 1968–1969, jolloin hän teki keskimäärin 15,8 pistettä ottelua kohden. Ainoastaan yhden kauden jälkeen hän siirtyi Tapion Honkaan, jossa hän voitti ensimmäisenä kautenaan Suomen-mestaruuden. Mahlamäki vietti myös Hongassa vain yhden kauden ja palasi kaudeksi 1970–1971 Karkkilan Urheilijoihin, jossa hän teki edelliskauden tapaan keskimäärin 19,3 pistettä ottelua kohden. Tämä oli myös hänen uransa korkein ottelukohtainen pistekeskiarvo.


title: Klaus Mahlamäki

text: Kauden 1971–1972 päätyttyä Mahlamäki jatkoi uraansa Playhongassa, jossa hän voitti sekä cup-mestaruuden että Suomen-mestaruuden kaudella 1973–1974. Lisäksi hän voitti cup-mestaruuden kahdesti vuosina 1974–1975 sekä kolmannen Suomen-mestaruutensa kaudella 1974–1975. Mahlamäki lopetti pääsarjauransa kauden 1976–1977 päätteeksi.


title: Klaus Mahlamäki

text: Mahlamäki pelasi urallaan kymmenen nuorten maaottelua. Hän debytoi Suomen koripallomaajoukkueessa vuonna 1968 ottelussa Georgiaa vastaan. Mahlamäki edusti Suomea vuoden 1977 EM-kilpailuissa, joissa hän teki keskimäärin 6,6 pistettä ottelua kohden. Pisteiden valossa turnauksen parhaassa ottelussaan hän teki 18 pistettä Tšekkoslovakiaa vastaan. Kaiken kaikkiaan Mahlamäki pelasi miesten maajoukkueessa 134 ottelua.


title: Mylène Demongeot

text: Marie-Hélène ”Mylène” Demongeot (s. 29. syyskuuta 1935 Nizza, Alpes-Maritimes) on ranskalainen näyttelijä. Hän on näytellyt vuodesta 1953 lähtien yhteensä 72 elokuvassa.


title: Mylène Demongeot

text: Etelä-Ranskan Nizzassa syntynyt Demongeot avioitui 1968 ohjaaja Marc Simenonin kanssa.


title: Mylène Demongeot

text: Demongeot tuli tunnetuksi esittäessään Abigail Williamsia ranskalais-itäsaksalaisessa yhteistuotannossa "Tulikoe" (1957), ja hän oli ehdokkaana Bafta-palkinnon saajaksi sarjassa lupaavin tulokas. Hän on näytellyt muun muassa seikkailuelokuvassa "Kolme muskettisoturia" (1961) Milady de Winterin roolin ja kolmessa André Hunebellen ohjaamassa "Fantômas"-elokuvassa. Yhdysvalloissa hän on näytellyt David Nivenin vastanäyttelijänä Otto Premingerin ohjaamassa elokuvassa "Tervetuloa ikävä" (1958). Hän on ollut myös César-palkintoehdokkaana parhaan sivuosanäyttelijän sarjassa elokuvista "Vallan piiri" (2004) ja "La Californie" (2006).


title: Sielut kulkevat sateessa

text: Sielut kulkevat sateessa on Pasi Ilmari Jääskeläisen vuonna 2013 ilmestynyt kolmas romaani. Kirjan julkaisi Atena.


title: The Eternal Sapho

text: The Eternal Sapho (myös nimikkeinä "Bohemia" ja "The Eternal Sappho") on vuonna 1916 ensi-iltansa saanut Bertram Brackenin ohjaama yhdysvaltalainen mykkä draamaelokuva, jonka pääosaa näyttelee Theda Bara. Elokuvan oletetaan olevan nykyisin kadonnut.


title: The Eternal Sapho

text: "The Eternal Sapho" perustuu ranskalaisen Alphonse Daudet’n romaaniin "Sapho" (1881), jonka pohjalta Mary Murillo laati käsikirjoituksen. Elokuvan tuotanto- ja jakeluyhtiönä toimi Fox Film Corporation, ja se kuvattiin työnimellä "A Modern Sapho" Foxin studioilla New Jerseyn Fort Leessä. "The Eternal Sapho" sai Yhdysvaltain ensi-iltansa 8. toukokuuta vuonna 1916.


title: The Eternal Sapho

text: "The Eternal Sapho" kertoo vampista, Laura Bruffinsista, jonka avioliittosuunnitelmat varakkaan nuoren miehen kanssa kariutuvat. Laura palaa entisen kuvanveistäjänä työskentelevän rakastajansa luokse, mutta löytää hänet kuolleena. Entinen rakastaja on tehnyt itsemurhan, mikä järkyttää Lauraa pahoin. Tragedia vie Lauran mielenterveyden.


title: Ilois-kansa

text: Ilois-kansa eli chagoslaiset (, ) on afrikkalaista, intialaista ja malaijilaista alkuperää oleva kansa, joka 1970-luvun alkuun saakka asutti Intian valtameressä sijaitsevia Chagossaaria. Ison-Britannian vuokrattua alueen suurimman saaren Diego Garcian sotilastukikohdaksi Yhdysvalloille, pakkosiirrettiin saarten noin 2 000 alkuperäisasukasta Mauritiukselle. Nykyään iloiseja on hieman yli 2 000 ja heitä asuu myös Brittein saarilla sekä Seychelleillä.


title: Ilois-kansa

text: Ensimmäiset Chagossaarten asukkaat olivat saarille harhautuneita mauritiuslaisia merenkulkijoita. Portugalin otettua saaret haltuunsa 1500-luvun alussa, ne pysyivät pääosin asumattomina, kunnes Ranskan ja Britannian siirtomaavallan aikana 1700- ja 1800-luvuilla Chagossaarille saapui väestöä Afrikasta, lähinnä Madagaskarilta ja Mosambikista sekä Mauritiukselta, josta ranskalaiset toivat saarille orjia 1780-luvulla. Muut saapujat olivat kalastajia, maanviljelijöitä sekä kookosplantaasien työntekijöitä, joita tuli myös Kaakkois-Aasiasta ja Intiasta.


title: Ilois-kansa

text: Vuonna 1965 Britannia irrotti hallinnollisesti Chagossaaret itsenäistyvästä Mauritiuksesta ja muodosti saariryhmästä Brittiläisen Intian valtameren alueen. Sen perustuslaki säädettiin täysin chagoslaisia kuulematta, eikä se myöskään antanut heille mitään valtaa päättää omista asioistaan. Samalla Iso-Britannia alkoi muuttamaan saaristoa sotilastukikohdaksi. Vuonna 1967 lähinnä Diego Garcian saarella asuneita chagoslaisia alettiin siirtämään pois kotiseudultaan. Aluksi heidät kuljetettiin 160 kilometrin päässä sijainneelle Peros Banhosin saarelle ja sieltä edelleen Mauritiukselle vuonna 1973. Vuosien 1971–1976 aikana Diego Garcian saarelle rakennettiin Yhdysvaltain Camp Justice -niminen sotilastukikohta.


title: Ilois-kansa

text: Vuonna 2000 Brittiläinen tuomioistui totesi pakkosiirron olleen laiton. Noin sata chagoslaista puolestaan sai vuonna 2006 luvan vierailla saarilla ensimmäistä kertaa sitten karkotuksen. Saman vuoden toukokuussa Ison-Britannian korkein oikeus antoi ilois-kansalle oikeuden palata takaisin kotisaarilleen, mutta maan hallitus vei asian parlamentin ylähuoneen käsittelyyn, joka lokakuussa 2008 kumosi korkeimman oikeuden päätöksen. Chagoslaiset vetosi tämän jälkeen Euroopan ihmisoikeustuomioistuimeen, joka kuitenkin antoi kielteisen päätöksen joulukuussa 2012.


title: Ilois-kansa

text: Huhtikuussa 2010 Chagossaarille perustettiin luonnonsuojelualue, joka käytännössä tekee chagoslaisten paluun mahdottomaksi ja rajaa saaret vain sotilaskäyttöön. Ilois-kansan puolesta on jatkuvasti vireillä erilaisia kampanjoita ja vetoomuksia, joilla pyritään vaikuttamaan sekä Britannian että Yhdysvaltojen johtoon. Esimerkiksi vuonna 2012 luovutettiin presidentti Barack Obamalle 25 000 henkilön allekirjoittama adressi ja 2013 vastaava laitettiin vireille myös Britanniassa.


title: Ilois-kansa

text: Chagoslaiset puhuvat ranskaan pohjautuvaa chagoslaista kreolia, joka kuuluu kreolikieliin. Sitä puhuvat lähinnä Mauritiuksella ja Seychelleillä asuvat iloisit, Isossa-Britanniassa asuvat puhuvat englantia. Uskonnoltaan chagoslaiset ovat kristittyjä.


title: Ilois-kansa

text: Chagoslaisilla on oma jalkapallomaajoukkue, joka on eri vähemmistökansallisuuksien ja tunnustamattomien valtioiden jalkapallojoukkueita edustavan ConIFA:n jäsen. Se on pelannut muun muassa Sealandia vastaan.


title: Laulava sydän (täsmennyssivu)

text: Laulava sydän tarkoittaa seuraavia:


title: Jarkko Honkanen

text:
Jarkko Tapio Honkanen (s. 24. lokakuuta 1972 Kemijärvi) on lappilainen laulaja, joka on esiintynyt tanssipaikoilla vuodesta 2004. Hän osallistui Tangomarkkinat-laulukilpailuun vuonna 2014 ja sijoittui tangokuningasfinaalissa viidenneksi.. Hänet tunnetaan myös Kemijärvelle sijoittuvasta "Taivaan tulet" -televisiosarjasta.
Jarkko Honkanen & Taiga huomioitiin Vuoden 2017 tanssittaja -palkinnolla. Kotipaikka on Rovaniemi ja hän on syntynyt Kemijärvellä.


title: Jarkko Honkanen

text: Tanssi- ja iskelmäkeikoilla Honkanen aloitti esiintymisen Pohjantähti-yhtyeen solistina vuonna 2004. Vuonna 2009 nimi muutettiin Taiga-yhtyeeksi. Taiga-yhtyeen kapelimestarina toimii Tero Ylisirkka. Aikaisemmin Honkanen on toiminut muun muassa rautalankayhtye The Beatsin solistina.


title: Wesslin

text: Wesslin on muun muassa seuraavien henkilöiden sukunimi:


title: How Could I Want More

text: ”How Could I Want More” on yhdysvaltalaisen näyttelijä-laulaja Jamie Lynn Spearsin esikoissinglenä marraskuussa 2013 julkaistu countrykappale. Spears kirjoitti kappaleen yhdessä Rivers Rutherfordin kanssa. Sen tuotti Corey Crowder. Toukokuussa 2014 kappale julkaistiin Spearsin ensimmäisellä EP:llä "The Journey".


title: How Could I Want More

text: ”How Could I Want More” sijoittui Billboardin Hot Country Songs -listalla sijalle 29 ja Country Digital Songs -listalla kahdeksanneksi.


title: Ricardo van Rhijn

text: Ricardo van Rhinj (s. 13. huhtikuuta 1991 Leiden) on alankomaalainen jalkapalloilija joka edustaa AFC Ajaxia. Hän on oikea laitapakki. Vuodesta 2012 lähtien hän on edustanut Alankomaiden jalkapallomaajoukkuetta.


title: Jorge Sampaoli

text: Jorge Sampaoli (s. 13. maaliskuuta 1960 Santa Fe, Argentiina) on argentiinalainen jalkapallovalmentaja ja entinen pelaaja.


title: Jorge Sampaoli

text: Newell's Old Boysin kasvatti Sampaoli aloitti uransa seurassa 17-vuotiaana, vuonna 1977. Hän joutui lopettamaan uransa kolmen pelatun juniorivuoden jälkeen sääri- ja pohjeluuvammoihin vuonna 1979. Pelipaikaltansa Sampaoli oli puolustava keskikenttäpelaaja. Hän on 172 senttimetriä pitkä.


title: Jorge Sampaoli

text: Sampaoli valittiin Perun pääsarjassa pelaavan Juan Aurich-seuran valmentajaksi vuonna 2002. Tämä oli argentiinalaisen ensimmäinen päävalmentajapesti. Vain vuotta myöhemmin hän siirtyi samassa sarjassa pelaavan Sport Boysin päävalmentajaksi. Myöhemmin hän oli muutamien ecuadorilais- , perulais- ja chileläisseuran päävalmentajana, ennen kuin hän siirtyi Chilen suurseuran Universidad de Chilen päävalmentajaksi. Hän voitti Universidadin valmentajana Torneo Aperturan kahdesti, Torneo Clausuran kerran sekä Copa Sudamericanan kerran. Hyvien esitysten jälkeen Sampaoli valittiin Chilen jalkapallomaajoukkueen päävalmentajaksi joulukuussa 2012. Hänen toivottiin jatkavan maanmiehensä Marcelo Bielsan viitoittamaa tietä. Chile selviytyikin vuoden 2014 MM-kisoihin Sampaolin johdolla. Lopputurnauksessa Chile pelasi vahvasti. Alkulohkossa joukkue voitti Australian ja Espanjan edeten lohkokakkosena pudotuspeleihin. Pudotuspelien ensimmäisellä kierroksella joukkue haastoi kisäisäntä Brasilian. Taistelu päättyi lopulta kirvelevään tappioon rangaistuspotkukilpailussa.


title: Jorge Sampaoli

text: Sampaoli jatkoi MM-kisojen jälkeen Chilen valmentajana ja luotsasi maan historialliseen Copa Américan mestaruuteen kotiyleisön edessä. Finaalissa Argentiina kaatui rangaistuspotkukilpailun jälkeen 4–1. Sampaoli erosi päävalmentajan tehtävistä tammikuussa 2016. Lähdön taustalla olivat Chilen jalkapalloliiton johdossa tapahtuneet muutokset ja niiden aiheuttama luottamuspula.


title: Jorge Sampaoli

text: 18. kesäkuuta 2016 kerrottiin, että Sampaoli ja Sevilla olivat päässeet sopimukseen argentiinalaisen siirtymisestä seuran päävalmentajaksi. Kaksivuotinen sopimus vahvistettiin Unai Emeryn siirryttyä Paris Saint-Germainin valmentajaksi 27. kesäkuuta. Sampaoli aloitti Sevilla-uransa UEFA Super Cupin tappiolla Real Madridille. La Ligassa Sevillan kausi sujui paremmin ja joukkue taisteli liigan kärkisijoilla syksyllä jopa mestaruudesta. Keväällä Sampaolin ryhmä hyytyi ja se voitti vain neljä kauden 13 viimeisestä ottelusta. Lopputuloksissa Sevilla oli Sampaolin alaisuudessa neljäs, mikä oli kuitenkin paras sijoitus seitsemään vuoteen. Kauden jälkeen Sampaoli jätti Sevillan ja siirtyi Argentiinan jalkapallomaajoukkueen päävalmentajaksi. Sampaolin johdolla Argentiina selvitti niukasti tiensä MM-lopputurnaukseen 2018.


title: Jorge Sampaoli

text: MM-lopputurnauksessa Argentiina esiintyi heikosti ja sekavasti. Avausottelu päättyi 1-1 tasapeliin Islantia vastaan ja toisessa ottelussa Kroatia murskasi Argentiinan 3-0. Viimeisen ottelun 2-1 voitto Nigeriasta nosti Argentiinan pudotuspeleihin. Alkulohkon heikot esitykset nostivat kovaa kritiikkiä Sampaolia vastaan ja häntä syytettiin muun muassa Lionel Messin kuuntelemisesta pelaajavalinnoissa. Argentiinan turnaus päättyi ensimmäiselle pudotuspelikierrokselle 4-3 tappioon Ranskalle. Turnauksen jälkeen Argentiinan jalkapalloliitto ja Sampaoli purkivat sopimuksen. Liitto maksoi Sampaolille noin 1,7 miljoonan euron erokorvauksen.Sampaoli on maanmiehensä Marcelo Bielsan suuri fani ja hänen joukkueensa pelaavatkin pääosin samalla, prässäämiseen painottavalla pelitavalla kuten Bielsan joukkueetkin.


title: Jyväskylän ylioppilasteatteri

text: Jyväskylän ylioppilasteatteri (JYT) toimii Jyväskylän yliopiston ylioppilaskunnan piirissä. Se aloitti toimintansa syyskuussa 1960 silloisen Kasvatusopillisen korkeakoulun opiskelijoiden teatteriryhmänä. Taiteellisia voittoja JYT sai muun muassa 1970-luvulla Markus Packalénin ohjauksilla Aristofaneen "Rauha" (1975) ja Bertolt Brechtin "Sezuanin hyvä ihminen" (1976).


title: Jyväskylän ylioppilasteatteri

text: 1980-luku oli JYT:n kukoistuskausi. Tuolloin teatterissa työskenteli kaksi erityisen lupaavaa ohjaaja-käsikirjoittaja-näyttelijää. Sirkku Peltolan näytelmistä "Pikku Jättiläinen" (1986) ja "Maailman baari" (jossa Torstin roolissa Jukka Keinonen) - muodostui suorastaan kulttinäytelmiä. Samaan aikaan alkoi JYT:ssä ohjaaja Juha Hurmeen monipolvinen tie, joka 1980-luvulla vei Yövieraat- ja Nälkäteatteri-ryhmien perustamiseen.


title: Jyväskylän ylioppilasteatteri

text: Näkyvintä JYT:n toimintaa ovat näytelmäproduktiot, joita JYT toteuttaa vuosittain 3–5 kappaletta. Lisäksi teatteri toteuttaa tilausesityksiä ja koulutuksia.


title: Jyväskylän ylioppilasteatteri

text: Tekstit vaihtelevat suomalaisista klassikoista eurooppalaisiin tuoreisiin teksteihin ja teatterin omiin tuotantoihin, aina kuitenkin ylioppilasteatterin henkeen sopivalla raikkaudella ja uskalluksella.


title: Jyväskylän ylioppilasteatteri

text: Esiintymistilana toimii Jyväskylän yliopiston pääkampuksella sijaitsevan Ylioppilastalo Ilokiven monitoimitila.


title: Jyväskylän ylioppilasteatteri

text: JYT kuuluu valtakunnalliseen ylioppilasteattereiden kattojärjestöön, Suomen Ylioppilasteatteriliitto SYTY ry:hyn. SYTY ry järjestää vuosittain ylioppilasteatterifestivaalit, joihin myös JYT on näytelmillään menestyksekkäästi osallistunut. JYT isännöi festivaalin viimeksi vuonna 2014.


title: Kim Müller

text: Kim Müller (s. 25. lokakuuta 1987) on sveitsiläinen alamäkiluistelija. Hänen paras sijoituksensa Red Bull Crashed Ice-kilpailussa on toinen sija kotikilpailussaan Lausannessa maaliskuussa 2013. Hän osallistui ensimmäistä kertaa alamäkiluistelukilpailuun vuonna 2008 Davosissa. Siviiliammatiltaan nykyisin Sveitsin Airolossa asuva Müller on mekaanikko. Hän pelaa myös jääkiekkoa puolustajana ja edustaa nykyisin Sveitsin viitosdivarissa pelaavaa Bleniota.


title: Red Bull Crashed Ice

text:
Red Bull Crashed Ice on energiajuomatuotemerkki Red Bullin sponsoroima joka talvi järjestettävä alamäkiluistelusarja, joka toimii myös lajin maailmanmestaruussarjana. Vuodesta 2001 vuoteen 2009 asti mestaruus ratkaistiin vain yhdessä kilpailussa, mutta vuodesta 2010 lähtien se on ratkaistu 2–5 kilpailun sarjassa. Yhden kilpailun aikana joinakin vuosina mestaruus saatettiin ratkaista useammankin kerran. Lajin menestynein urheilija on ruotsalais-yhdysvaltalainen Jasper Felder, joka voitti yhden kilpailun sarjan kuudesti vuosina 2001–2009. Nykyisin lajin tunnettuja kilpailijoita ovat muun muassa Marco Dallago, Kyle Croxall ja Cameron Naasz
Miesten pääsarjaa on kilpailtu vuodesta 2013 asti, minkä rinnalle tuli naisten sarja vuonna 2011. Suomalainen Salla Kyhälä on voittanut naisten maailmanmestaruuden kahdesti: vuosina 2011 ja 2014. Nykyään ei ole enää joukkuesarjaa. Sen on korvannut junioreiden (16v-20v) MM-kisa ja freestyle-sarja vuodesta 2016


title: Red Bull Crashed Ice

text: Voittaja saa pisteitä 1000, toinen 800, kolmas 600 ja tästä alaspäin siten, että sadanneksi sijoittunut kilpailija palkitaan 0,5 pisteellä.


title: Red Bull Crashed Ice

text: Kaikkien aikojen menestynein Red Bull Crashed Ice -kilpailija on Jasper Felder, joka on voittanut sarjan yksipäiväisen kilpailun kuusi kertaa. Suomessa etenkin jo uransa päättänyt Arttu Pihlainen (maailmanmestari 2008, 2009 ja 2011) on tunnettu.


title: Red Bull Crashed Ice

text: Kaudelle 2015 kilpailuohjelmaan tuli uusia kilpailuita, joita kutsutaan nimellä Riders Cup. Sen tarkoituksena on laajentaa alamäkiluistelua ja tarjota useammille urheilijoille mahdollisuuksia osallistua sarjan kilpailuihin. Riders Cupissa on kauden aikana neljä osakilpailua, joista kuljettajat voivat kerätä lisäpisteitä varsinaisen MM-sarjan pisteiden lisäksi. Riders Cup -kilpailuista saa 25 prosenttia varsinaisen MM-sarjan osakilpailun pisteistä.


title: Red Bull Crashed Ice

text: Kaikkien aikojen ensimmäisen Riders Cup -kilpailun voitti Cameron Naasz Hastingsissa, Minnesotassa tammikuussa 2015. Riders Cupin yhteispisteissä voittaja tuolla kaudella oli koko sarjan mestaruuden voittanut Scott Croxall.


title: Pirkanmaan musiikkiopisto

text: Pirkanmaan musiikkiopisto (lyh. PMO) on vuonna 1970 perustettu Pirkanmaan alueella toimiva musiikkiopisto, jossa voi opiskella soittoa ja laulua. Opisto sijaitsee Tampereen Kaakinmaalla, osoitteessa Eteläpuisto 4.


title: Pirkanmaan musiikkiopisto

text: Tampereen opiston lisäksi PMO:lla on toimintaa sekä Pirkkalassa että Kangasalla. Pirkanmaan musiikkiopistolla on kolme erilaista soittolinjaa: klassinen linja, pop/jazz-linja sekä vapaalinja. Opiston rehtori on Jouni Auramo, joka on ollut työssään vuodesta 2011 asti, ja apulaisrehtori on Timo Saarinen. Pirkanmaan musiikkiopiston opettajia ovat muun muassa pasunisti Petri Juutilainen, joka toimii pop/jazz-linjan rehtorina, ja säveltäjä Petri Nieminen.


title: Scott Dann

text: Scott Dann (s. 14. helmikuuta 1987 Liverpool, Englanti) on englantilainen jalkapalloilija. Pelipaikaltaan hän on keskuspuolustaja ja hän edustaa Crystal Palacea, johon saapui tammikuussa 2014.


title: Scott Dann

text: Jalkapallon pelaamisen Dann aloitti Walsallin juniorikoulussa. Hän myös aloitti aikuisten uransa seurassa pelaten 63 ottelua, joissa viimeisteli kahdeksan maalia. Vuosien 2005 ja 2006 aikana hän kävi seurastaan pelaamassa lainalla Køge BK:ssa (2 ottelua), Redditch Unitedissa (11 ottelua, 1 maali) ja Hednesford Townissa (3 ottelua) ennen kuin siirtyi pelaamaan Coventry Cityn riveissä. Coventryssä hän pelasi vuosina 2008-2009 kaikkiaan 51 ottelua, joissa viimeisteli neljä maalia. Vuonna 2009 Dunn siirtyi Birmingham Cityyn, jossa pelasi vuoteen 2011 saakka. Näiden vuosien aikana hänen tililleen Birminghamissa kertyi 60 ottelua, joissa syntyi kolme maalia. Vuodesta 2011 lähtien Dannin seurana oli Blackburn Rovers, ennen kuin tammikuussa 2014 hän siirtyi Crystal Palaceen. Blackburnissa hän pelasi 106 ottelua, joissa viimeisteli seitsemän maalia.


title: Scott Dann

text: Dann on pelannut kaksi ottelua Englannin alle 21-vuotiaiden jalkapallomaajoukkueessa.


title: 2,4,6-trikloorianisoli

text: 2,4,6-trikloorianisoli eli TCA (CHClO) on aromaattinen orgaaninen yhdiste, anisolin kloorattu johdannainen, jota syntyy myös eräiden sienien ja bakteerien aineenvaihduntatuotteina. TCA on tärkein aiheuttaja korkkivikana tunnetulle viinin makuvirheelle.


title: 2,4,6-trikloorianisoli

text: TCA on myös pääaiheuttaja Etelä-Amerikasta tuoduissa kahvinpavuissa esiintyvälle Rio-y -ominaismaulle, jota kahvinharrastajapiireissä ei välttämättä pidetä makuvirheenä.


title: Hambletonian Stakes

text: Hambletonian Stakes (myös The Hambletonian) on vuosittain New Jerseyssä Meadowlandsin raviradalla järjestettävä Pohjois-Amerikan suurin ravikilpailu, joka on tarkoitettu kolmivuotiaille hevosille. Se on nimetty Yhdysvalloissa 1850-luvulla kilpailleen Hambletonian 10 -nimisen oriin mukaan. Hambletonian Stakes on yksi maailman kolmesta merkittävimmästä ravilähdöstä Prix d'Ameriquen ja Elitloppetin ohella sekä myös ensimmäinen Yhdysvaltojen kolmesta Triple Crown -kilpailusta. Sen perinteinen ajankohta on elokuun ensimmäinen lauantai.


title: Hambletonian Stakes

text: Vuonna 1926 perustettu Hambletonian järjestettiin ensimmäistä kertaa New Yorkin osavaltion Syracusessa Great New York State Fair -maatalousnäyttelyn yhteydessä. Seuraavana vuonna kilpailu siirtyi Kentuckyn Lexingtoniin kolmen vuoden ajaksi ja sieltä edelleen New Yorkin Gosheniin vuoteen 1956 saakka. Poikkeuksena oli sotavuosi 1943, jolloin kilpailu käytiin säännöstelyn vuoksi New Yorkin kaupungissa sijaitsevalla Yonkersin raviradalla. Vuosina 1957–1980 Hambletonian järjestettiin Illinoisin Du Quoinin maatalousnäyttelyn yhteydessä, jonka jälkeen se siirtyi Meadowlandsin raviradalle.


title: Jim Benning

text: Jim Benning (s. 29. huhtikuuta 1963 Edmonton, Alberta) on entinen kanadalainen jääkiekkoilija, ja nykyinen Vancouver Canucksin toimitusjohtaja. Benning pelasi pelaajaurallaan yhteensä 610 NHL-ottelua Vancouver Canucksissa sekä Toronto Maple Leafsissa.


title: Jim Benning

text: Ennen NHL-uraa Benning pelasi juniorijääkiekkoa Alberta Hockey Leaguessa, sekä WHL:ssä, Portland Winterhawksin joukkueessa. Pelatessaan WHL:ssä kaudella 1980–81, hänet valittiin liigan parhaaksi puolustajaksi.


title: Jim Benning

text:
Toronto Maple Leafs varasi Benningin koko tilaisuuden kuudentena pelaajana. Tulokaskaudellaan Benning pelasi 74 ottelua, joissa hän teki viisi maalia, ja antoi 17 maaliin johtanutta syöttöä. Benning pelasi
Torontossa kauteen 1986–1987 asti, jolloin hän siirtyi kesken kauden Vancouver Canucksiin, jossa pelasi loput NHL-urastaan.


title: Jim Benning

text: Pelaajauransa jälkeen Benning aloitti Mighty Ducks of Anaheimin organisaatiossa kykyjenetsijänä. Seuraavalla kaudella Benning siirtyi kykyjenetsijäksi Buffaloon, jossa hän palveli kesään 2006 asti. Buffalosta Benning pääsi Boston Bruinsiin apulaistoimitusjohtajaksi. Benning voitti ensimmäisen kerran Stanley Cupin kaudella 2010–2011. Kesällä 2014 Vancouver Canucks ilmoitti tehneensä monivuotisen sopimuksen seuran uuden toimitusjohtaja Benningin kanssa.


title: Algol (yritys)

text: Algol Oy on suomalaisen tekniseen kauppaan erikoistuneen Algol-monialakonsernin emoyhtiö. Konsernin tytäryhtiöt ovat:


title: Algol (yritys)

text: Algolin historia juontaa saksalaisen Albert Goldbeck-Löwen vuonna 1894 Helsingin Liisankadulle perustamaan agentuuriliikkeeseen, joka alkoi toimittaa kemikaaleja, metalleja ja rakennusaineita Suomen teollisuudelle. Yritys laajeni tukkukaupaksi 1920-luvulla, ja 1930-luvulla Algol sai luvan harjoittaa apteekkitavaroiden tukkukauppaa. 1970-luvulla Algol aloitti omien nostolaitteiden tuotannon.


title: Algol (yritys)

text: Algolin pääkonttori on 1980-luvulta asti sijainnut Espoon Karamalmilla, jonne jo 1960-luvulla rakennettiin yrityksen keskusvarasto. 1990-luvulla Algol alkoi laajentua Suomesta muihin Pohjoismaihin sekä Baltian ja Venäjän suuntaan. Algolilla on nyt toimintaa kymmenessä maassa.


title: Sam Evans

text: Sam Evans on kuvitteellinen televisiohahmo amerikkalaisessa sarjassa "Glee", joka yhdistelee draamaa, komediaa ja musikaalia. Sarjaa esittää Yhdysvalloissa televisiokanava FOX ja Suomessa AVA. Hahmoa näyttelee Chord Overstreet, joka on esiintynyt sarjassa sen toisen tuotantokauden ensimmäisestä jaksosta lähtien. Samin hahmon kehittivät Gleen luojat Ryan Murphy, Brad Falchuk ja Ian Brennan. Hän on valmistunut opiskelija William McKinley -koulusta ja yksi Uusien Tuulien entisistä jäsenistä.


title: Sam Evans

text: Sam alkaa näyttää kiinnostustaan glee-klubiin, kun hän näkee kuoron esiintymässä koulun pihalla. Sam liittyy kerhoon jaksossa "Duettoja", ja pariutuu Kurt Hummelin (Chris Colfer) kanssa kerhon duettokilpailua varten. Kurt päättää myöhemmin olla laulamatta Samin kanssa, koska haluaa säästää hänet koululaisten pilkkauksilta laulamalla pojan kanssa dueton. Sam pariutuu sitten Quinn Fabrayn (Dianna Agron) kanssa ja kun heistä alkaa tulla läheisempiä, he alkavat seurustella. Jaksossa "Rocky Horror Glee Show", Sam saa Rockyn roolin koulun The Rocky Horror Show -musikaalista, ja alkaa sen seurauksena tuntea epävarmuutta omasta kehostaan. Kun musikaali myöhemmin lopetetaan, Will Schuester (Matthew Morrison) pyytää anteeksi Samilta tehtyään hänen olonsa epämukavaksi.


title: Sam Evans

text:
Jaksossa "Furt", Sam saa mustan silmän noustuaan Karofskya vastaan tämän kiusattua Kurtia. Kun Finn Hudson (Cory Monteith) ja Quinn alkavat tulla läheisiksi, Sam pelkää, että hänen suhteensa Quinnin kanssa on uhattuna. Tämä pelko muuttuu todelliseksi, kun Quinn pettää häntä Finnin kanssa. Sam eroaa Quinnin kanssa ja alkaa seurustella Santana Lopezin (Naya Rivera) kanssa, joka myöhemmin jättää hänet rakastuttuaan Karofskyyn. Samin isä menettää työnsä ja heidän talonsa on pakkohuutokaupattu, mikä pakottaa hänen viisihenkisen perheensä elämään yhden hengen motellihuoneessa. Jaksossa "Tanssiaisten Kuningatar", Sam osallistuu koulun tanssiaisiin Rachel Berryn (Lea Michele), Mercedes Jonesin (Amber Riley) ja Jesse St. Jamesin (Jonathan Groff) kanssa. Toisen tuotantokauden finaalijaksossa "New York" paljastuu, että Sam ja Mercedes seurustelevat virallisesti, vaikka pitävät sitä salassa glee-klubilta.
Kolmannen tuotantokauden alussa Mercedes paljastaa, että Sam on muuttanut pois kaupungista hänen isänsä saatuaan uuden työn.
Sam palaa jaksossa "Ihana nuoruus", kun Rachel ja Finn jäljittävät hänet, jotta hän voisi auttaa kuoroa esiintymään aluekisoissa. He saavat selville, että Sam työskentelee strippibaarissa salaa hänen perheeltään. Sam saa luvan vanhemmiltaan palata takaisin McKinelyyn, ja auttaa kuoroa päihittämään vastustajansa. Vaikka Mercedes on löytänyt uuden poikaystävän, Sam kertoo hänelle haluavansa hänet takaisin. Myöhemmin he suutelevat ja Sam esittää hänelle mash-upin tunnustaakseen rakkautensa. Kun Mercedes viimein jättää poikaystävänsä Shanen jaksossa "Rakkauden asialla", hänellä on kamala olo ja päättää olla menemättä ulos Samin kanssa ennen kuin on varma tunteistaan.


title: Sam Evans

text: Jaksossa "Diskokuume nousee", Sam kuvaa Mercedesiä laulamassa ja laittaa videon YouTubeen, kuultuaan Mercedesin kertovan isänsä reaktiosta musikaaliunelmaansa, ja hänen tunnettuaan ettei tule olemaan tarpeeksi hyvä oikeassa maailmassa. Samin näytettyä hänelle videon positiiviset kommentit, ja kerrottuaan hänelle että hän uskoo häneen, he suutelevat.


title: Sam Evans

text: Neljännen tuotantokauden alussa, Sam nähdään nauttimassa uudesta suosiostaan teinityttöjen keskuudessa voitettuaan kuoron kanssa valtakunnalliset kisat. Jaksoissa "Britney 2.0" ja "Uudet ilmeet", Sam muodostaa vahvan ystävyyssuhteen Brittany Piercen (Heather Morris) ja Blaine Andersonin (Darren Criss) kanssa. Hän lohduttaa Brittanya tämän hävittyä koulun vaaleissa, ja kehittää romanttisia tunteita häntä kohtaan sen aikana. He alkavat seurustella jaksossa "Gleetä vain", jota seuraa kuoron häviö aluekisoissa. Kuukausi myöhemmin paljastetaan, että Blaine on kiinnostunut romanttisesti Samista; Blaine paljastaa lopulta ihastuksestaan häneen, johon Sam reagoi normaalisti. Kauden finaalijaksossa, Sam huomaa Brittanyn käytöksessä jotain outoa, ja soittaa Santanan apuun. Selviää, että Brittanylle on tarjottu paikkaa MIT:iin, jonne hän lähtee hyvästeltyään Samin ja muut kuorolaiset.


title: Sam Evans

text: Viidennellä tuotantokaudella, Sam alkaa näyttää kiinnostustaan uuteen kouluterveydenhuoltajaan Pennyyn. Sam laulaa hänelle kappaleen Something, mutta suhde ei lopulta kehity suudelmaa pidemmälle. Valmistuttuaan McKinelystä, Sam muuttaa New Yorkiin Mercedesin ja Blainen kanssa, ja aloittaa siellä mallinuran.


title: Finnsonic

text: FinnSonic Oy on Lahdessa toimiva yritys, joka on perustettu 1979. FinnSonic kehittää ja valmistaa ultraäänipesu- ja särötarkastuslaitteita teollisuuden osienpesutarpeisiin ja NDT-järjestelmiin. Ensimmäisen pöytämallisen ultraäänipesurin FinnSonic valmisti vuonna 1979. FinnSonic on toimittanut laajoja osienpesu- ja tarkastusratkaisuja ilmailualalle vuodesta 1991.


title: Finnsonic

text: Yrityksen päätuotteita ovat ultraäänitekniikkaan perustuvat manuaaliset ja automaattiset pesulaitteet. Noin 34 henkilöä (2016) työllistävä Finnsonic on ainoa suomalainen yritys, jossa valmistetaan ultraäänipesulaitteita. FinnSonic on yksi pohjoismaiden suurimmista teollisten pesulaitteiden valmistajista. Yrityksen liikevaihdosta yli 80 % menee vientiin.


title: Finnsonic

text: Ultraäänipesu perustuu ultraäänen aiheuttamaan voimakkaaseen kavitaatioon. Pestävän kappaleen pinnassa syntyvät mikroskooppisen pienet kavitaatiokuplat saavat aikaan voimakkaita paineiskuja, jotka irrottavat tehokkaasti kaikkia epäpuhtauksia. Ultraäänipesussa puhdistettava kappale upotetaan pesunesteeseen, johon samalla syötetään ultraäänitaajuista värähtelyä. Puhdistuminen ei kuitenkaan tapahdu suoraan värähtelyn vaikutuksesta, vaan ultraäänen aiheuttaman kavitaation johdosta. Näin aikaansaadaan tarvittava mekaaninen energia.


title: Finnsonic

text: Ultraäänellä tarkoitetaan mekaanista värähtelyä, jonka taajuus on ihmiskorvan kuuloalueen yläpuolella. Yleisesti lasketaan teknisen ultraäänialueen alkavan 20 kHz:n tienoilta. Ylärajaa ei teoriassa ole. Ultraäänitekniikka jaetaan ns. matala- ja suurintensiteettisovelluksiin. Matalaintensiteettitekniikka keskittyy informaation siirtämiseen väliaineen läpi, suur-intensiteettitekniikalla muutetaan ääniaaltojen läpäisemän väliaineen ominaisuuksia.


title: Finnsonic

text: Kun halutaan puhdistaa kappaleita, joissa on runsaasti aukkoja, onteloita, kanavia, kulmia jne., on ultraäänipuhdistus lähes ainut tehokas menetelmä. Ultraäänen aikaansaama kavitaatio tapahtuu myös kappaleiden sisäpinnoilla aikaansaaden puhdistumisen. Tällaisia ongelmakappaleita ovat esim. erilaiset hydrauliikan komponentit, moninaiset työstetyt kappaleet, ajoneuvohuollon osat jne.


title: Finnsonic

text: Esim. hiomavahan poisto on yksi ultraäänipuhdistuksen sovelluksista. Jos ultraäänipesuun liitetään lisäksi voimakkaat kemikaalit, voidaan vaikuttaa erittäin vastustuskykyisiin kerroksiin.


title: Finnsonic

text: Puhdistava energia (ultraääni) siirtyy hyvällä hyötysuhteella pesualtaan nesteeseen, pumppaus-, virtaus- tms. häviötä ei synny. Lisäksi pesu on nopeaa, jolloin energiaa kuluu vähemmän.


title: Finnsonic

text: Pesukemikaalien tarve on ultraäänilaitteissa pienempi verrattuna muihin menetelmiin, koska usein tullaan toimeen pienemmillä liuosväkevyyksillä. Lisäksi pesuliuoksen käyttöikä on pitkä. Näin voidaan välttää ympäristön turhaa kuormittamista.


title: Finnsonic

text: Ultraäänipesukone kaipaa huoltoa harvoin. Koneessa ei varsinaisesti ole liikkuvia tai pyöriviä osia. Huollon tarvetta esiintyy lähinnä ultraääni-generaattoreissa, jotka ovat tavallisia elektronisia laitteita. Pesukoneen elinikä määräytyy lähinnä altaan ja värähtelijäelementtien kestoiän perusteella. Kavitaatio aiheuttaa hidasta syöpymistä erityisesti värähtelevällä pinnalla.


title: Finnsonic

text: Tietyt pehmeät materiaalit eivät sovellu ultraäänipuhdistukseen. Niiden pinta vaimentaa ultraäänivärähtelyn eikä kavitaatiota synny. Tyypillisiä hankalia materiaaleja ovat mm. kankaat ja pehmeät kumit.


title: Pentre Ifan

text: Pentre Ifan on asuinpaikka Nevernin kunnassa Pembrokeshiressa Walesissa. Siellä on Walesin suurin ja parhaiten säilynyt kivikautinen paasikammio.


title: Pentre Ifan

text: Paasikammio on peräisin suunnilleen ajalta 3 500 eaa. ja sitä on mahdollisesti käytetty yhteishautana. Olemassaolevista kivistä muodostuu portaali ja haudan päätila, joka on alkujaan saattanut olla suuren kiviröykkiön peitossa, jonka koko on voinut olla noin 36,6 × 17 metriä. Osa kivistä on levällään, mutta ainakin seitsemän on alkuperäisillä paikoillaan. Päällyskiven pituus on 5,1 metriä, ja sen arvioidaan painavan 16 tonnia, ja se on 2,4 metrin korkeudessa maanpinnasta. Se on hyvin tarkasti tukeutunut kolmen pystykiven kapeisiin kärkiin. Portaalia ympäröivä fasadi on rakennettu huolellisesti kuivamuurauksena.


title: Pentre Ifan

text: Arkeologisia kaivauksia on tehty paikalla vuosina 1936–1937 ja 1958–1959, ja molempia johti William Francis Grimes.


title: Pentre Ifan

text: Paasikammion omistaa ja sitä ylläpitää Walesin historiallisista ympäristöistä vastaava virasto Cadw. Paikasta huolehditaan hyvin, ja sinne pääsy on maksuton. Se on noin 17 kilometrin päässä Cardiganista.


title: Välittäjäaineiden takaisinotto

text: Välittäjäaineiden takaisinotto tai soluunotto on hermosolujen välisissä synapseissa tai hermo-lihasliitoksissa tapahtuvaa välittäjäaineiden kierrätystä, jossa synapsipäätteestä synapsirakoon vapautuneet välittäjäaineet palautuvat päätteeseen uudelleenkäytettäväksi.


title: Välittäjäaineiden takaisinotto

text: Takaisinotto koskee joitain sellaisia välittäjäaineita, jotka vaikutettuaan irtoavat vastaanottavan solun reseptoreista sellaisenaan. Tällaisia ovat esimerkiksi serotoniini, katekoliamiinit (dopamiini, noradrenaliini ja adrenaliini) ja glysiini. Irrottuaan ne voivat uudelleen sitoutua synapsin toisiin samanlaisiin reseptoreihin ja siten jatkaa ärsytystä. Takaisinotto lopettaa vastaanottavan solun ärsytyksen. Toinen välittäjäaineita synapsiraosta poistava mekanismi on metaboloituminen epäaktiiviseksi yhdisteeksi.


title: Välittäjäaineiden takaisinotto

text: Takaisinoton toinen tehtävä on ylläpitää välittäjäaineiden saatavuutta synapseissa. Välittäjäaineiden synteesi hermosoluissa on hidasta, samoin sen kuljetus hermopäätteisiin, joten takaisinotto on hermosignaalien kulun kannalta tärkeä mekanismi.


title: Välittäjäaineiden takaisinotto

text: Soluunotto voi tapahtua myös muihin kuin välittäjäaineen lähteenä oleviin esisynaptisiin soluihin. Esimerkiksi gamma-aminovoihapon:n (GABA) kohdalla soluunotto tapahtuu myös synapsia ympäröiviin gliasoluihin, joissa se saa aikaan reaktioketjun joka johtaa glutamaatin synteesiin.


title: Välittäjäaineiden takaisinotto

text: Takaisinotto synapsipäätteeseen tapahtuu solukalvon kuljetusproteiinien toimesta, jotka siirtävät näitä vapaita molekyylejä solukalvon läpi takaisin synapsipäätteeseen. Kuljetusproteiinit ovat välittäjäainespesifisiä. Niitä tunnetaan yli kaksikymmentä erityyppistä.


title: Välittäjäaineiden takaisinotto

text: Synapsipäätteessä välittäjäaineet kuljetetaan vielä päätteen välittäjäainerakkuloihin rakkuloiden omien kuljetusproteiinien toimesta. Tämän jälkeen ne ovat valmiita käytettäväksi uudelleen. Ennen kuljetusta rakkuloihin ne voivat kuitenkin metaboloitua epäaktiivisiksi, esimerkiksi monoamiinit synapsipäätteen mitokondrioiden monoamiinioksidaasin (MAO) vaikutuksesta.


title: Välittäjäaineiden takaisinotto

text: Takaisinoton estäjät ovat kemikaaleja, jotka estävät välittäjäaineiden takaisinottoa sitoutumalla kuljetusproteiineihin välittäjäaineiden sijaan. Tämä pitkittää vastaanottavan hermo- tai lihasolun ärsytystä ja siten helpottaa signaalinkulkua. Monet lääkeaineet toimivat nimenomaisesti takaisinoton estäjinä.


title: Välittäjäaineiden takaisinotto

text: Eston jatkuessa pitkään synapsin välittäjäainereservit vähitellen ehtyvät. Samalla synapsirakoon jääneet välittäjäainemolekyylit vähitellen karkaavat tai metaboloituvat solunvälinesteen entsyymien vaikutuksesta. Tällöin synapsin toiminta vähitellen palautuu kohti alhaisempaa tasapainotilaa, mikä havaitaan takyfylaksiana eli lääkkeen tehon heikkenemisenä. Ehtyminen aiheuttaa lisäksi rebound-ilmiön estäjän vaikutuksen päätyttyä.


title: Välittäjäaineiden takaisinotto

text: Takaisinoton esto voi tapahtua paitsi kuljetuksessa esisynaptisen solukalvon myös välittäjäainerakkulan lipidikalvon läpi. Tämä esto vaimentaa synapsin toimintaa, sillä välittäjäaine otetaan pois vaikuttamasta synapsiraossa, mutta ei pääse käytettäväksi uudelleen. Jääminen vapaaksi synapsipäätteen solulimaan myös altistaa välittäjäaineen sitä hajottavien entsyymien, kuten monoamiinioksidaasin, vaikutukselle. Tämä voimistaa välittäjäaineiden ehtymistä.


title: Daniel Owusu

text: Daniel Owusu (s. 13. heinäkuuta 1989 on ghanalainen jalkapalloilija. Hän edustaa Kakkosessa pelaavaa FC Jazzia.


title: Daniel Owusu

text: Daniel Owusu tuli vuonna 2006 Fulhamin jalkapalloakatemiaan, josta hän oli vuokralla belgialalaisissa pääsarjassa pelanneessa Beerschotin ja toisella sarjatasolla pelanneessa KV Turnhoutin joukkueissa.


title: Daniel Owusu

text: Keväällä 2011 Owusu siirtyi Suomeen ja Ykkösen AC Oulun riveihin. Seuraavan vuoden belgialaisen KV Turnhout-kauden jälkeen Owusu palasi kaudeksi 2013 AC Oulun riveihin.


title: Mika Raatikainen

text: Mika Pekka Raatikainen (s. 7. marraskuuta 1961 Helsinki) on perussuomalainen poliitikko. Hänestä tuli kansanedustaja varasijalta heinäkuussa 2014 kun Jussi Halla-aho valittiin Euroopan parlamenttiin kevään eurovaaleissa.


title: Mika Raatikainen

text: Raatikainen valittiin jatkokaudelle vuoden 2015 vaaleissa. Hän on myös Helsingin kaupunginvaltuuston jäsen.


title: Mika Raatikainen

text: Siviiliammatiltaan Raatikainen on poliisi. Hän on työskennellyt Helsingin poliisilaitoksella vuodesta 1983. Raatikainen on ollut rikoskomisario ja tutkinnanjohtaja Helsingin poliisin huumerikosyksikössä ja toiminut ulkomaalaispoliisin maastapoistamisryhmässä.


title: Mika Raatikainen

text: Raatikainen on työskennellyt yli kymmenen vuotta ulkomailla. Hän on ollut sotilaspoliisina rauhanturvatehtävissä Libanonissa, kouluttanut irakilaisia poliiseja Jordaniassa ja ollut YK:n tehtävissä Gazassa ja Kosovossa. Lisäksi Raatikainen on toiminut EU:n korruptionvastaisen projektin pysyvänä asiantuntijana Jordaniassa Resident Twinning Adviser -nimikkeellä.


title: Mika Raatikainen

text: Raatikainen oli perussuomalaisten ehdokkaana ensimmäisen kerran vuoden 2008 kunnallisvaaleissa Helsingissä, mutta jäi varasijalle 596 äänellä. Vuoden 2012 kunnallisvaaleissa Raatikainen valittiin Helsingin kaupunginvaltuustoon 1 071 äänellä. Raatikainen valittiin Helsingin kaupunginhallitukseen Halla-ahon siirryttyä europarlamenttiin. Lisäksi Raatikainen on johtanut Helsingin pelastuslautakuntaa vuodesta 2013 lähtien ja hänet valittiin Uudenmaan maakuntahallitukseen vuonna 2014 missä tehtävässä hän jatkaa edelleen. Kuntavaaleissa 2017 Raatikainen uusi paikkansa Helsingin kaupunginvaltuustossa 1 407 äänellä.


title: Mika Raatikainen

text: Vuoden 2011 eduskuntavaaleissa Raatikainen sai Helsingin vaalipiirissä 2 425 ääntä ja jäi varasijalle. Kun Halla-aho valittiin Euroopan parlamenttiin kevään 2014 vaaleissa, Raatikainen nousi kansanedustajaksi 4. heinäkuuta 2014. Monista muista perussuomalaisista poiketen Raatikainen ei vastusta pakkoruotsia. Hän ei kannata sukupuolineutraalia avioliittolakia.


title: Mika Raatikainen

text: Raatikainen oli jälleen ehdolla vuoden 2015 eduskuntavaaleissa. Hän sai vaaleissa 3 370 ääntä ja tuli valituksi.


title: Mika Raatikainen

text: Raatikainen on ollut vuodesta 2012 naimisissa libanonilaisen kääntäjänä ja tulkkina työskentelevän Stacy Makhoulin kanssa. He tapasivat Italiassa vuonna 2006 Raatikaisen luennoidessa International Institute of Humanitarian Law-instituutissa (IIHL).


title: Mika Raatikainen

text: Raatikaisella on kaksi aikuista lasta. Hänen äitinsä on suomenruotsalainen. Raatikainen ilmoitti huhtikuussa 2017 eroavansa protestina evankelis-luterilaisesta kirkosta.


title: Katja Hänninen

text: Katja Maria Hänninen (o.s. Laurila, s. 26. tammikuuta 1980 Oulainen) on suomalainen vasemmistoliittoa edustava poliitikko. Hän nousi kansanedustajaksi varasijalta heinäkuussa 2014 Merja Kyllösen siirryttyä Euroopan parlamentin jäseneksi.


title: Katja Hänninen

text: Hänninen on Raahen kaupunginvaltuutettu vuodesta 2009.


title: Katja Hänninen

text: Koulutukseltaan Hänninen on ylioppilasmerkonomi ja ammatiltaan myyjä. Ennen eduskuntaa hän työskenteli vuodesta 2001 Raahen Prismassa.


title: Katja Hänninen

text: Hänninen on ollut Raahen kaupunginvaltuuston jäsen vuodesta 2009. Vuoden 2008 kuntavaaleissa hänet valittiin valtuustoon 71 äänellä. Vuoden 2012 kunnallisvaaleissa Hänninen oli Raahen ääniharava 736 äänellä. Hän on Raahen kaupunginvaltuuston 1. varapuheenjohtaja. Hänninen on myös vasemmistoliiton puoluevaltuuston ja Raahen kirkkovaltuuston jäsen.


title: Katja Hänninen

text: Vuoden 2011 eduskuntavaaleissa Hänninen sai 4 326 ääntä Oulun vaalipiirissä. Hän jäi tuolloin varasijalle, mutta nousi eduskuntaan 4. heinäkuuta 2014 kun Merja Kyllönen valittiin Euroopan parlamenttiin vuoden 2014 vaaleissa. Hänninen oli ehdolla Oulun vaalipiiristä myös vuoden 2015 eduskuntavaaleissa. Hän sai 6007 ääntä, joka riitti eduskuntapaikkaan.


title: Katja Hänninen

text: Katja Hänninen on vuodesta 2015 ollut eduskunnan lakivaliokunnan jäsen.


title: Katja Hänninen

text: Toukokuussa 2016 Hänninen sai eduskunnan puhemieheltä nuhteet alkoholinkäytöstään valtiovierailulla Ruotsissa. Hänninen pahoitteli tapahtunutta.


title: Katja Hänninen

text: Hänninen kuuluu ydinvoimaa vastustavaan Pro Hanhikivi -liikkeeseen ja vastustaa Fennovoiman Pyhäjoen ydinvoimalaitoksen lupaa.


title: Katja Hänninen

text: Hänninen asuu Raahessa Piehingin kylässä. Hänen perheeseensä kuuluu aviomies ja viisi lasta, joista ensimmäinen syntyi Katjan ollessa 14-vuotias. Pari vihittiin Katjan ylioppilasjuhlien jälkeen.


title: Mikael Palola

text: Ari Juhana Mikael Palola (s. 13. tammikuuta 1976 Kuusamo) on suomalainen kokoomuspoliitikko ja entinen kansanedustaja. Hän nousi heinäkuussa 2014 varasijalta Keski-Suomen vaalipiirin kansanedustajaksi europarlamentaarikoksi siirtyneen Henna Virkkusen tilalle.


title: Mikael Palola

text: Vuoden 2011 eduskuntavaaleissa Palola sai 3 021 ääntä. Hän oli ehdolla myös kevään 2015 eduskuntavaaleissa. Palola sai 4 035 ääntä ja jäi varasijalle.


title: Mikael Palola

text: Koulutukseltaan Palola on laskentatoimen merkonomi (Mikkelin liiketalouden instituutti, 1995) ja yhteiskuntatieteiden maisteri (Jyväskylän yliopisto, 2000).


title: Mikael Palola

text: Ennen nousemistaan eduskuntaan Palola työskenteli johtajana SoTe-kuntayhtymässä sekä perusturvaliikelaitos Saarikan johtajana vuodesta 2009. Vuosina 2007–2008 hän työskenteli Saarijärven-Karstulan terveydenhuollon kuntayhtymässä. SoTe-kuntayhtymä vastaa Saarijärven kaupungin sekä Kannonkosken, Karstulan, Kivijärjen ja Kyyjärven kuntien sosiaali- ja terveyspalveluiden järjestämisestä. Perusturvaliikelaitos Saarikka on SoTe-kuntayhtymän tuotanto-organisaatio.


title: Mikael Palola

text: Palola on työskennellyt myös Kyyjärven kunnanjohtajana (2004–2008), Korpilahden talous- ja henkilöstöpäällikkönä (2002–2004), eduskunta- ja EU-avustajana (1999–2002) sekä tavaratalon myyjänä (1997–1999) ja kuntosaliyrittäjänä (1993–1995).


title: Mikael Palola

text: Eduskunnassa Palola toimi sosiaali- ja terveysvaliokunnassa sekä työelämä- ja tasa-arvovaliokunnassa sekä varajäsenenä hallintovaliokunnassa.


title: Mikael Palola

text: Palola julkaisi YouTubessa "Salkku auki" -nimistä videoblogia, jossa hän kertoi eduskunnan toiminnasta ja kansanedustajan työstä.


title: Mikael Palola

text: Palola asuu Jyväskylässä. Hän on naimisissa. Vakaumukseltaan Palola on lestadiolainen.


title: Mikael Palola

text: Sotilasarvoltaan Palola on reservin yliluutnantti.